open-index/open-wikipedia-markdown huggingface dataset:
കെ. കുഞ്ചുണ്ണിരാജ

കേരളത്തിലെ ഒരു പ്രമുഖ സംസ്കൃത പണ്ഡിതനായിരുന്നു **കെ.കുഞ്ചുണ്ണിരാജ** (1920 ഫെബ്രുവരി 26 - 2005 മേയ് 30).
## ജീവിതരേഖ
1920 ഫെബ്രുവരി 26-ന് നീലകണ്ഠൻ നമ്പൂതിരിയുടെയും കാവു തമ്പുരാട്ടിയുടെയും മകനായി തൃശൂരിലെ കുമാരപുരം കൊട്ടാരത്തിൽ ജനിച്ചു. മിടുക്കൻ തമ്പുരാൻ എന്ന പേരിൽ നാട്ടിൽ അറിയപ്പെട്ടിരുന്നു. ഇദ്ദേഹം പഴയ കാല വിദ്യാഭ്യാസ രീതിയോട് കൂടുതൽ സാമീപ്യം പുലർത്തി. മദ്രാസ് യൂണിവേഴ്സിറ്റി കലാലയത്തിൽ ബിരുദ പഠനത്തിനായി ഗണിത ശാസ്ത്രവും ബിരുദാനന്തര പഠനത്തിനായി സംസ്കൃതവും ആണ് അദ്ദേഹം തിരഞ്ഞെടുത്തത്.  ഒന്നാം റാങ്കോടുകൂടിയാണ്  അദ്ദേഹം ബിരുദ പഠനം പൂർത്തിയാക്കിയത് .
ഇദേഹത്തിന്റെ ഭാര്യയുടെ പേരു പാലിയത്ത് ശാന്ത കുഞ്ഞമ്മ എന്നായിരുന്നു. ഗിരീഷ് പാലിയത്ത്, ശ്രീകുമാർ പാലിയത്ത്, പി.രാധിക, പി.ലളിത എന്നിവർ മക്കളാണ്. പ്രൊഫ. രാജ മദ്രാസ് യൂണിവേഴ്സിറ്റിയിലും ലണ്ടനിലുമായി കേരള സംസ്കൃതസാഹിത്യം എന്ന വിഷയത്തെ അടിസ്ഥാനമാക്കിയും അർഥ ഭാരതീയ സിദ്ധാന്തം എന്ന വിഷയത്തെ അടിസ്ഥാനമാക്കിയും തന്റെ പ്രബന്ധങൾ അവതരിപ്പിച്ചു. നിരവധി പുരസ്കാരങൾക്കു അർഹനായ രാജ തമ്പുരാനെ കേരള സംസ്കൃത സാഹിത്യ അക്കാദമി  വിദ്യാഭൂഷണം നൽകി ആദരിച്ചിട്ടുണ്ട്.  കൂടാതെ മികച്ച സംസ്കൃത പണ്ഡിതനുള്ള പുരസ്കാരം രാഷ്ട്രപതിയിൽ നിന്നും അദ്ദേഹം ഏറ്റു വാങ്ങി. 2005 മെയ് 30-ആം തീയതി അദ്ദേഹം അന്തരിച്ചു. 30 പുസ്തകങ്ങളും 200-ൽ ഏറെ ഗവേഷണ പ്രബന്ധങ്ങളും രചിച്ചിട്ടുണ്ട്.   വിശ്വസംസ്കൃതപ്രതിഷ്ഠാനം (1984) പണ്ഡിതരത്നം ബിരുദം നൽകി ആദരിച്ചു.

.

## അവലംബം

വർഗ്ഗം:1920-ൽ ജനിച്ചവർ
വർഗ്ഗം: 2005-ൽ മരിച്ചവർ
വർഗ്ഗം:ഫെബ്രുവരി 26-ന് ജനിച്ചവർ
വർഗ്ഗം:മേയ് 30-ന് മരിച്ചവർ

വർഗ്ഗം:കേരളത്തിലെ സംസ്കൃതപണ്ഡിതർ
സെന്റ് ജോസഫ്സ് വനിതാ കോളേജ്, ആലപ്പുഴ

ആലപ്പുഴ ജില്ലയിലെ എക വനിതാകലാലയം ആണു് **സെന്റ് ജോസഫ്സ് കോളേജ് ആലപ്പുഴ**. 1954 ജൂലൈ 1- നാണ് ഇത് സ്ഥാപിക്കപ്പെട്ടത്. . കനോഷ്യൻ സന്യാസിനി സമൂഹത്തിന്റെ നേതൃത്വത്തിൽ ആരംഭിച്ചതാണ് ഈ കലാലയം. 1954 ഡിസംബർ 1 ന് അന്നത്തെ തിരുവിതാകൂർ യൂണിവേഴ്സിറ്റി വൈസ് ചാൻസിലർ സർ എ. രാമസ്വാമി മുതലിയാർ കോളേജ് ഔപചാരികമായി ഉദ്ഘാടനം ചെയ്തു.

## അവലംബം

## പുറത്തേക്കുള്ള കണ്ണികൾ
* ഔദ്യോഗിക വെബ്സൈറ്റ് 

വർഗ്ഗം:ആലപ്പുഴ ജില്ലയിലെ കലാലയങ്ങൾ
വർഗ്ഗം:കേരള സർവ്വകലാശാലക്കു കീഴിലുള്ള കലാലയങ്ങൾ
വർഗ്ഗം:കേരളത്തിലെ വനിതാ കലാലയങ്ങൾ
ഋചാ പല്ലോദ്

ഒരു ഇന്ത്യൻ അഭിനേത്രിയാണ് **ഋചാ പല്ലോദ്**. ഹിന്ദി, തെലുങ്ക്, കന്നഡ, മലയാളം, തമിഴ് എന്നീ ഭാഷകളിലെ ചലച്ചിത്രങ്ങളിൽ അഭിനയിച്ചിട്ടുണ്ട്. 1991-ൽ പുറത്തിറങ്ങിയ ലമ്ഹേ എന്ന ചലച്ചിത്രത്തിലും 1997-ൽ പുറത്തിറങ്ങിയ പാർഡെസ് എന്ന ചലച്ചിത്രത്തിലും ബാലതാരമായി ചെറിയ വേഷം അഭിനയിച്ച റിച്ച, 16-ആം വയസ്സുമുതൽ മോഡലിങ്ങ് രംഗത്ത് സജീവമായി .തുവ്വേ കാവാലി എന്ന തെലുഗു സിനിമയിലൂടെ ചലച്ചിത്ര രംഗത്തേയ്ക്കു പ്രവേശിച്ച റിച്ച, പിന്നീട് ഒട്ടനവധി സിനിമകളിൽ അഭിനയിക്കുകയും നിരവധി പുരസ്കാരങ്ങൾ ലഭിക്കുകയും ചെയ്തിട്ടുണ്ട്.

## പുറത്തേക്കുള്ള കണ്ണികൾ

*

വർഗ്ഗം:1980-ൽ ജനിച്ചവർ
വർഗ്ഗം:ഓഗസ്റ്റ് 30-ന് ജനിച്ചവർ
വർഗ്ഗം:മലയാളചലച്ചിത്രനടിമാർ
വർഗ്ഗം:ഹിന്ദി ചലച്ചിത്രനടിമാർ
വർഗ്ഗം:തെലുഗു ചലച്ചിത്രനടിമാർ
വർഗ്ഗം:തമിഴ്‌ചലച്ചിത്രനടിമാർ
വർഗ്ഗം:കന്നഡചലച്ചിത്രനടിമാർ
ധർണ

അഹിംസാമാർഗ്ഗത്തിലുള്ള ഒരു സമരമുറയാണ് **ധർണ** (ഹിന്ദി: धरना). ഒരാൾ ഒറ്റയ്ക്കോ കൂട്ടായോ ഭരണാധികാരികൾക്കു മുന്നിൽ നീതിക്കായി സ്വീകരിക്കുന്ന സമര രീതിയാണ് ഇത്. ഇന്തൻ സ്വാതന്ത്ര്യസമരകാലത്ത് ബ്രിട്ടിഷ് ഭരണത്തിനെതിരെ ഗാന്ധിജി വിഭാവന ചെയ്ത ധർണ പിന്നീട് ലോകത്തിനുതന്നെ മാതൃകയായി. രാഷ്ട്രീയമോ സാമൂഹികമോ സാമ്പത്തികമോ ആയ ആവശ്യങ്ങൾക്കായി അഹിംസാമാർഗ്ഗത്തിലൂടെ നടത്തപ്പെടുന്ന ധർണയ്ക്ക് വളരെ പെട്ടെന്ന് ജനങ്ങളുടെ സഹതാപവും പിന്തുണയും നേടുവാൻ സാധിക്കാറുണ്ട്. ഭരണസ്ഥാനങ്ങൾക്കു മുന്നിൽ നിന്നുകൊണ്ടോ ഇരുന്നുകൊണ്ടോ ധർണയിലൂടെ പ്രതിഷേധിക്കുകയും ആവശ്യങ്ങൾ ഉന്നയിക്കുകയും ചെയ്യാം. ഭരണാധികാരിയുടെയോ ഭരണകൂടത്തിന്റെയോ സ്ഥാപനത്തിന്റെയോ തെറ്റായ നിലപാടുകൾക്കെതിരെ സൂചനാ പ്രതിഷേധസമരം, പ്രശ്നപരിഹാരം നേടുന്നതുവരെയുള്ള അനിശ്ചിതകാല കുത്തിയിരുപ്പുസമരം എന്നിങ്ങനെ ധർണയ്ക്ക് വിവിധ രൂപങ്ങളുണ്ടാകാം. ധർണയെ കരുതലോടെ സമീപിക്കാത്തതുമൂലം കാര്യങ്ങൾ അക്രമത്തിലേക്കു നീങ്ങുകയും പ്രശ്നം കൂടുതൽ ദുഷ്കരമാവുകയും ചെയ്യുക പതിവാണ്. അതിനാൽ ജനാധിപത്യ ഭരണകൂടങ്ങൾ പൊതുവേ ധർണയെ കരുതലോടെയാണ് സമീപിക്കാറുള്ളത്. സമാധാനമാർഗ്ഗത്തിലൂടെ മുന്നേറുന്ന ധർണകൾ പൊതുജനസമ്മതി ആർജിച്ച് ഭരണകൂടത്തെ സമ്മർദത്തിലാക്കി ലക്ഷ്യം കൈവരിക്കാറുണ്ട്. ഇന്ത്യയുടെ സ്വാതന്ത്ര്യസമരചരിത്രത്തിൽ ധർണകൾക്ക് നിർണായക സ്ഥാനമുണ്ട്.

ഈ സമര രീതി പൗരാവകാശ മുന്നേറ്റകാലത്ത് മാർട്ടിൻ ലൂഥർ കിങ്ങിന്റെ നേതൃത്വത്തിൽ വൻ ചലനങ്ങൾ സൃഷ്ടിച്ചു. വർണവിവേചനത്തിന് അന്ത്യം കുറിക്കാൻ അമേരിക്കയിൽ *ദ് ഫെലോഷിപ്പ് ഒഫ് റീകൺസീലിയേഷനും* (FOR), *കോൺഗ്രസ് ഒഫ് റേഷ്യൽ ഇക്ക്വാളിറ്റിയും* (CORE) ചേർന്ന് 1940-കളിൽ നടത്തിയ നിയമലംഘന മുന്നേറ്റങ്ങൾ ധർണയുടെ സ്വഭാവം സ്വീകരിച്ചിരുന്നു. 1950-കളിൽ ടെക്സാസിലും 1960-കളിൽ ജർമനിയിലും അരങ്ങേറിയ വിദ്യാർഥിസമരങ്ങൾ ധർണയുടെ രൂപത്തിലാണ് ലോകശ്രദ്ധ പിടിച്ചുപറ്റിയത്.

ലോകത്തിന്റെ വിവിധ ഭാഗങ്ങളിൽ, വിശേഷിച്ച് ഇന്ത്യയിൽ, ഇന്നും തുടർന്നുപോരുന്ന പ്രധാന സമരമുറകളിലൊന്നാണ് ധർണ.

## പുറംകണ്ണികൾ
*http://www.thefreedictionary.com/dharna
*http://www.yourdictionary.com/dharna
ധവളഗിരി

മധ്യ-ഹിമാലയൻ നിരകളിൽ നങ്ഗപർവതത്തിനും നംചബർവയ്ക്കും മധ്യേ സ്ഥിതിചെയ്യുന്ന ഗിരിശൃംഗങ്ങളിലൊന്ന്. എവറസ്റ്റ്, കാഞ്ചൻജംഗ തുടങ്ങിയ പ്രധാന കൊടുമുടികളുടെ സമീപത്താണ് ധവളഗിരിയുടെയും സ്ഥാനം. സുമാർ 8,172 മീ. ഉയരം ധവളഗിരിക്കുണ്ട്. ധവളഗിരിക്കും അന്നപൂർണയ്ക്കും മധ്യേ ആഴം കൂടി, ഇടുങ്ങി, ചെങ്കുത്തായ ഒരു ഗിരികന്ദരമുണ്ട്. ധവളഗിരി കൊടുമുടിയുടെ പടിഞ്ഞാറാണ് ഘാഗ്ര തടാകത്തിന്റെ സ്ഥാനം. കൊടുമുടിയിൽനിന്ന് ഉദ്ഭവിക്കുന്ന നദികളിൽ ഭേരിക്കാണ് മുഖ്യ സ്ഥാനം.

## ചിത്രശാല

File:Dhaulagiri 2005.jpg
File:Dhaulagiri I.jpg


## അവലംബം


## പുറംകണ്ണികൾ
*http://climbing.about.com/od/8000metermountains/a/DhaulagiriFacts.htm 
*http://www.summitpost.org/dhaulagiri/150777

വർഗ്ഗം:എണ്ണായിരക്കാർ
വർഗ്ഗം:ഹിമാലയം
തുപ്പേട്ടൻ

കേരളത്തിലെ ഒരു നാടകകൃത്തും നാടകസംവിധായകനുമായിരുന്നു **തുപ്പേട്ടൻ** (1 മാർച്ച് 1929 - 1 ഫെബ്രുവരി 2019) എന്നപേരിലറിയപ്പെടുന്ന **മാമണ്ണ് സുബ്രഹ്മണ്യൻ നമ്പൂതിരി**. മികച്ച നാടകത്തിനുള്ള കേരള സാഹിത്യ അക്കാദമി പുരസ്കാരം 2003-ൽ *[[വന്നന്ത്യേ കാണാം]]* എന്ന നാടകത്തിലൂടെ നേടി .

## ജീവിതരേഖ
1929 മാർച്ച് 1-നു് തൃശ്ശൂർ ജില്ലയിലെ പാഞ്ഞാളിലെ വേദ പണ്ഡിതനായ മാമണ്ണ് ഇട്ടിരവി നമ്പൂതിരിയുടെയും ദേവകി അന്തർജ്ജനത്തിന്റെയും മകനായി ജനിച്ചു. പാഞ്ഞാൾ വിദ്യാലയം, സി.എൻ.എൻ. ഹൈസ്‌കൂൾ, ചേർപ്പ്‌, എസ്‌.എം.ടി. എച്ച്‌.എസ്‌. ചേലക്കര, മഹാരാജാസ് കോളേജ്, സ്‌കൂൾ ഓഫ്‌ ആർട്ട്‌സ്‌, മദ്രാസ്‌ എന്നിവിടങ്ങളിലായി വിദ്യാഭ്യാസം പൂർത്തിയാക്കി.  ഒരു കൊല്ലം കൊച്ചിയിൽ മുണ്ടംവേലി ഹൈസ്‌കൂളിലും പിന്നീട്‌ 27 കൊല്ലം പാഞ്ഞാൾ സ്‌കൂളിലും ചിത്രകലാദ്ധ്യാപകനായിരുന്നു. ഉമാദേവി ഭാര്യയും സുമ, സാവിത്രി, അജിത, രവി, രാമൻ എന്നിവർ മക്കളുമാണ്. 2019 ഫെബ്രുവരി 1-ന് തൃശ്ശൂരിലെ ഒരു സ്വകാര്യ ആശുപത്രിയിൽ വെച്ച് അന്തരിച്ചു

## നാടകങ്ങൾ
**തനതുലാവണം*
**[[വന്നന്ത്യേ കാണാം]]*
**മോഹനസുന്ദരപാലം*

## അവലംബം


വർഗ്ഗം:1929-ൽ ജനിച്ചവർ

വർഗ്ഗം:മാർച്ച് 1-ന് ജനിച്ചവർ

വർഗ്ഗം:നാടകത്തിനുള്ള കേരള സാഹിത്യ അക്കാദമി പുരസ്കാരം ലഭിച്ചവർ
വർഗ്ഗം:മലയാളനാടക സംവിധായകർ
വർഗ്ഗം:മലയാളനാടകകൃത്തുക്കൾ
വർഗ്ഗം:2019-ൽ മരിച്ചവർ
വർഗ്ഗം:ഫെബ്രുവരി 1-ന് മരിച്ചവർ
ചുകന്നമ്മ

വണ്ണാൻ സമുദായക്കാർ കെട്ടിയാടുന്ന നായർ ഉപജാതി ആയിരുന്ന പള്ളിച്ചാൻ സമുദായക്കരുടെ കുല ദൈവമാണ് / തെയ്യമാണ് **ചോന്നമ്മ**  (**ചുകന്നമ്മ**). ചോന്നമ്മ എന്ന് പൊതുവേ വിളിക്കുന്നു. കാഴ്ചയിൽ തമ്പുരാട്ടി തെയ്യവുമായി സാദൃശ്യം തോന്നുമെങ്കിലും മുടിക്ക് അത്രയും വലിപ്പമില്ല.

## ഐതിഹ്യം
ഈറാവള്ളി മതിലകം എന്ന ഇല്ലത്തിൽ സന്താനങ്ങൾ ഇല്ലായിരുന്നു. ഒരിക്കൽ ഒരു കർമ്മി അരി, പൂവ് എന്നിവകൊണ്ട് മന്ത്രിച്ചുവെച്ച ഒരുതരം ദിവ്യൗഷധം സന്താനങ്ങൾ ഇല്ലാത്ത സ്ത്രീകൾക്ക് കൊടുക്കുവാൻ വേണ്ടി തയ്യാർചെയ്ത് വെച്ചത് കഴിച്ചത് ഒരു പെൺമാൻ ആയിരുന്നു. ഈ പെൺമാൻ പ്രസവിക്കുകുകയും, മാൻ കുഞ്ഞിനു പകരം മനുഷ്യക്കുഞ്ഞിനെ കണ്ട്, അതിനെ അവിടെ ഉപേക്ഷിച്ച് പോകുകയും ചെയ്തു. ആ സമയത്ത് നായാട്ടിനിറങ്ങിയ കാട്ടുജാതിക്കാർക്ക് ഈ പെൺകുഞ്ഞിനെ കിട്ടുകയും സന്താനങ്ങൾ ഇല്ലാത്ത ഈറാവള്ളി മതിലകത്തിൽ ഏൽപ്പിക്കുകയും ചെയ്തു. കുഞ്ഞിനെ ലഭിച്ച ബ്രാഹ്മണ ദമ്പതിമാർ അതിനെ *വാണാർ പൈതൽ* എന്ന് പേര് വിളിച്ചു.

വളർന്നുവന്ന വാണാർ പൈതലിന്റെ സ്വഭാവം മറ്റ് ബ്രാഹ്മണ കുട്ടികളേക്കാൾ വിഭിന്നവും കുസൃതി നിറഞ്ഞതുമായിരുന്നു. ഒരിക്കൽ മുറ്റത്ത് മണ്ണ് വാരിക്കളിച്ചുകൊണ്ടിരുന്ന പെൺ കുട്ടിയെ അച്ഛനും, അമ്മയും ശകാരിക്കുകയും, അടിക്കുകയും ചെയ്തു. ഇതിൽ ദേഷ്യം വന്ന പെൺ കുട്ടി ഇല്ലം വിട്ട് നടന്നു. വഴിയെ വന്ന ആശാരിമാരോട് വഴിചോദിച്ച പെൺകുട്ടിക്ക് അവരിൽ നിന്നും മറുപടിയൊന്നും ലഭിച്ചില്ല. എന്നാൽ, കുറച്ച് ദൂരം നടന്നപ്പോൾ ആശാരിമാർക്ക് ആ പെൺകുട്ടി ദേവകന്യക ആണോ എന്ന് സംശയം തോന്നുകയും അവർ തിരിഞ്ഞുനടന്ന് അവളെ കണ്ടെത്തുന്നു. ആശാരിമാരോട് തനിക്ക് ഒരു ആരൂഢം വേണമെന്ന് പറഞ്ഞപ്പോൾ അവർ അവൾക്ക് ആരൂഢം പണിഞ്ഞ് കൊടുത്തു. പിന്നീട് പെൺകുട്ടി അതിനുള്ളിൽ തന്നെ ഇരിപ്പായി.

കുറച്ച് നാൾ കഴിഞ്ഞ് മെയ്തിരണ്ടിയ (ഋതുമതിയായ) പെൺകുട്ടി ആചാരങ്ങൾ മറന്ന് അതിനുള്ളിൽ തന്നെ ഇരിപ്പായി. മകൾ ഋതുമതിയായതറിഞ്ഞ് സന്തോഷത്തോടെ അച്ഛനും അമ്മയും മകളെ കാണുവാൻ അരികൊണ്ട് തയ്യാർ ചെയ്ത പാൽപുങ്കവുമായി യാത്രയായി. അച്ഛനും അമ്മയും വന്നതറിഞ്ഞിട്ടും അവരെ കാണാൻ കൂട്ടാക്കാതെ പെൺകുട്ടി ഉള്ളിൽ തന്നെ കഴിഞ്ഞുകൂടി. മാതാപിതാക്കൾ കരഞ്ഞ് കേണപേക്ഷിച്ചിട്ടും പുറത്ത് വരാൻ കൂട്ടാക്കാതിരുന്ന വാണാർ പൈതലിനെ കാണാൻ പറ്റാതെ അവർ പാൽപുങ്കം അവിടെ വെച്ച് തിരിച്ച് ഇല്ലത്തേക്ക് യാത്രയായി. അവർ പോയതിനുശേഷം മാതാപിതാക്കളോടുള്ള ദേഷ്യം കാരണം, ആ പാൽപുങ്കത്തിന്റെ പാത്രത്തിന് ഒറ്റച്ചവിട്ട് കൊടുത്തു. അടിയുടെ ശക്തിയിൽ തെറിച്ചുപോയ പായസം കുട്ടനാട്ടിലെ കുറുവയലിൽ പതിച്ച് ചെന്നെല്ലായി അവിടെ വളർന്നു.

മാതാപിതാക്കളുടെ കണ്ണീരുവീണ ഇടത്ത് ഇനി ഞാൻ താമസിക്കില്ല എന്ന് പറഞ്ഞ് ഇറങ്ങിയോടിയ പെൺകുട്ടി ഒരു കരിമ്പനയുടെ മുകളിൽ കയറിക്കൂടി അവിടെ സ്ഥിരമായി താമസിക്കാൻ തുടങ്ങി. പനയുടെ വില്ല് ഉണ്ടാക്കുന്നതിനായി പന തേടിയിറങ്ങിയ നമ്പ്യാർ സമുദായക്കാർ പെൺകുട്ടി താമസിക്കുന്ന പന മുറിക്കുവാൻ ഒരുങ്ങി. "കൊത്തല്ലേ, മുറിക്കല്ലേ" എന്ന് പനയിൽ നിന്ന് ശബ്ദം വന്നെങ്കിലും വകവെക്കാതെ അവർ പന വില്ലിനുപാകത്തിൽ കൊത്തിമുറിച്ചുവെച്ചു. എന്നാൽ പെൺകുട്ടിയുടെ ഭാരത്താൽ പനയുടെ കെട്ട് പൊങ്ങാതിരുന്നപ്പോൾ അവർ പനയോട് സംസാരിക്കുകയും, പെൺകുട്ടിക്ക് ക്ഷേത്രം, നിവേദ്യം, പൂജ എന്നിവ ചെയ്തുകൊടുക്കാമെന്ന ധാരണയാകുകയും, പെൺകുട്ടി അവരോടൊന്നിച്ച് പോകുകയും ചെയ്തു. ഇവർ ക്ഷേത്രം പണിയുകയും, പെൺ‌കുട്ടിയെ ചുകന്നമ്മയായി പ്രതിഷ്ഠിക്കുകയും ചെയ്തു. പൂജ ചെയ്യുവാനുള്ള കർമ്മിയേയും ഇവർ തന്നെ കണ്ടെത്തിക്കൊടുക്കുന്നു.

വർഗ്ഗം:തെയ്യങ്ങൾ
ഡോൺ 2 - ദ കിങ്ങ് ഈസ് ബാക്ക്

ഫർഹാൻ അക്തർ സംവിധാനം ചെയ്ത് 2011 ഡിസംബർ 23 നു പുറത്തിറങ്ങിയ ഹിന്ദി ചലച്ചിത്രമാണ് ഡോൺ 2: ദ കിങ്ങ് ഈസ് ബാക്ക്. 2006-ൽ പുറത്തിറങ്ങിയ ഡോൺ: ദ ചെയ്സ് ബിഗിൻസ് എഗയിൻ എന്ന ചലച്ചിത്രത്തിന്റെ തുടർച്ചയാണ് ഇത്. ഈ രണ്ടൂ ചിത്രങ്ങളും 1978 ലെ ഡോൺ എന്ന ചിത്രത്തിനെ ആധാരമാക്കി നിർമ്മിച്ചിട്ടുള്ളവയാണ്.

## അവലംബം


## പുറത്തേക്കുള്ള കണ്ണികൾ

വർഗ്ഗം:2011-ൽ പുറത്തിറങ്ങിയ ഹിന്ദി ചലച്ചിത്രങ്ങൾ
പാലക്കൊട്ടാൽ

പത്തനംതിട്ട ജില്ലയിൽ, തിരുവല്ല താലൂക്കിൽ ഉൾപ്പെടുന്ന ഒരു ചെറിയ പ്രദേശമാണ് **പാലക്കൊട്ടാൽ**. കോട്ടയം ജില്ലയുടേയും പത്തനംതിട്ട ജില്ലയുടേയും അതിർത്തിയിലാണ് ഈ പ്രദേശം സ്ഥിതി ചെയ്യുന്നത്.

വർഗ്ഗം:പത്തനംതിട്ട ജില്ലയിലെ ഗ്രാമങ്ങൾ
സ്റ്റെപ് അപ്പ്‌

2006-ൽ ഇറങ്ങിയ ഒരു അമേരിക്കൻ പ്രണയ നൃത്ത ചിത്രമണ് **സ്റ്റെപ് അപ്പ്**‌. ആൻ ഫ്ലെച്ചർ സംവിധാനം ചെയ്ത ചിത്രത്തിൽ ചന്നിംഗ് റ്റാട്, ജെന്ന ഡെവൻ എന്നിവർ നായിക നായകന്മാർ ആയി വേഷമിടുന്നു.

അമേരിക്കയിലെ ബാൾറ്റിമോറിൽ തുടങ്ങുന്ന കഥയിൽ ടൈലേർ ഗേഗും ആധുനിക നർത്തകി നോര ക്ലാർകും ഒരു ജോഡികൾ ആയി തങ്ങളുടെ രണ്ടു പേരുടെയും ഭാവി നിശ്ചയിക്കുന്ന ഷോകേസിൽ പങ്കെടുക്കുന്നു. 

## അവലംബം

## പുറത്തേയ്ക്കുള്ള കണ്ണികൾ
* 
* 
* 
* 
* 

വർഗ്ഗം:2006-ൽ പുറത്തിറങ്ങിയ ചലച്ചിത്രങ്ങൾ
പെന്റാവാലന്റ് വാക്സിനേഷൻ

വിവിധ രോഗങ്ങളിൽ നിന്ന് ആളുകളെ സംരക്ഷിക്കാൻ ഉദ്ദേശിച്ച് വെവ്വേറെ അഞ്ച് വാക്സിനുകൾ സംയോജിപ്പിച്ച് ഒരൊറ്റ വാക്സിനാക്കി മാറ്റിയ ഒരു കോമ്പിനേഷൻ വാക്സിൻ ആണ് **പെന്റാവാലന്റ് വാക്സിൻ** അല്ലെങ്കിൽ **5 ഇൻ 1 വാക്സിൻ**. ഈ വാക്സിനുപയോഗിച്ചു ഒറ്റ പ്രതിരോധകുത്തിവെപ്പ് ശിശുക്കൾക്ക് നൽകി തൊണ്ടമുള്ള് (Diphtheria), വില്ലൻ ചുമ (Pertusis), കുതിരസന്നി (Tetanus), ഹെപാറ്റിറ്റിസ്-ബി (Hepatitis -B), ഹീമോഫിലസ് ഇൻഫ്ലൂവൻസ ഇനം-ബി (Hib : Hemophilus influenza  type-b)  എന്നീ   അഞ്ച് മാരകരോഗങ്ങൾക്കെതിരെ സംരക്ഷണം നൽകാം. ഡിഫ്തീരിയ, ടെറ്റാനസ്, പെർട്ടുസിസ് (whole cell), ഹെപ്പറ്റൈറ്റിസ് ബി (ആർ ഡിഎൻഎ), ഹീമോഫിലസ് ഇൻഫ്ലുവൻസ ടൈപ്പ് ബി കോൻജുഗേറ്റ് വാക്സിനുകൾ (absorbed) അല്ലെങ്കിൽ ഡിടിപി-ഹെപ്പ്B-ഹിബ് എന്നിവ ഈ വാക്സിൻറെ പൊതുവായ പേര് ആണ്. പ്രത്യേകിച്ച് മദ്ധ്യ-താഴ്ന്ന വരുമാനമുള്ള രാജ്യങ്ങളിൽ ഈ പെന്റാവാലന്റ് വാക്സിൻ മറ്റ് ശിശുക്കളുടെ കോമ്പിനേഷൻ വാക്സിനുകൾക്ക്, വലിയ അളവിൽ പകരമായി ഉപയോഗപ്പെടുന്നു. 2013-ൽ യൂനിസെഫിൻറെ കൈവശമുള്ള ഡിടിപി - അടങ്ങിയ വാക്സിനുകളുടെ 100% പെന്റാവാലന്റ് വാക്സിനുകൾ ലോകത്തിലെ വലിയൊരു വിഭാഗം കുട്ടികൾക്ക് നൽകിവരുന്നു. ഈ പ്രക്രീയ **പെന്റാവാലന്റ് വാക്സിനേഷൻ** എന്ന് അറിയപ്പെടുന്നു.

ദേശീയ പ്രതിരോധ കുത്തിവെപ്പ് പരിപാടിയുടെ (National Immunisation Programme) ഭാഗമായി  കേരളം,തമിഴ് നാട് എന്നീ സംസ്ഥാനങ്ങളിലാണ് ഈ പദ്ധതി ഇപ്പോൾ നടപ്പാക്കുന്നത്.
## വാക്സിനുകൾ
ക്വിൻവാക്സെം, പെന്റാവാക് PFC, ഈസിഫൈവ് TT, ComBE Five, ഷാൻ5, പെന്റബയോ എന്നീ വാക്സിനുകളാണ് പ്രധാനപ്പെട്ട പെന്റാവാലന്റ് വാക്സിനുകൾ.

## വാക്സിൻ  ഉൽപാദനം
പൂനയിൽ പ്രവർത്തിക്കുന്ന **സിറം ഇൻസ്റ്റിറ്റ്യൂട്ട് ഓഫ് ഇന്ത്യ** ആണ് ഇതിലേക്ക് ആവശ്യമായ വാക്സിൻ 
ഉൽപ്പാദിപ്പിക്കുന്നത്. 
## അവലംബം

"Pentavalent vaccine from December 17 " The Hindu , CHENNAI, December 9, 2011.
### Notes

വർഗ്ഗം:പ്രതിരോധകുത്തിവെപ്പുകൾ
വർഗ്ഗം:വാക്‌സിനേഷൻ
വർഗ്ഗം:കോമ്പിനേഷൻ വാക്സിനുകൾ
ഹനുമാൻ ചാലിസ

ഗോസ്വാമി തുളസീദാസിന്റെ (തുളസീരാമായണത്തിന്റെ രചയിതാവ്) ഒരു കൃതിയാണ് **ഹനുമാൻ ചാലിസ**. അവധി ഭാഷയിലാണ് ഈ കൃതി രചിച്ചിരിക്കുന്നത്. ഹനുമാൻ ചാലിസയിൽ നാല്പതു (40) ഈരടികൾ ആണുള്ളത്.*ചാലിസ* എന്ന വാക്ക് ചാലിസ് (40) എന്ന ഹിന്ദി പദവുമായി ബന്ധപ്പെട്ടതാണ്.

## ഐതിഹ്യം
ശ്രീരാമന്റെ ദർശനം ലഭിച്ചതിനുശേഷം അക്കാലത്തെ ചക്രവർത്തിയായിരുന്ന അക്ബറിനെ തുളസീദാസ് സന്ദർശിച്ചു. ശ്രീരാമനെ തനിക്കു കാട്ടിത്തരാൻ അക്ബർ തുളസീദാസിനെ വെല്ലുവിളിച്ചു. ശ്രീരാമനോടുള്ള യഥാർത്ഥമായ സമർപ്പണം ഇല്ലാതെ ഭഗവാന്റെ ദർശനം സാധ്യമല്ല എന്ന തുളസീദാസിന്റെ മറുപടിയിൽ പ്രകോപിതനായ അക്ബർ അദ്ദേഹത്തെ കാരാഗൃഹത്തിൽ അടച്ചു. കാരാഗൃഹത്തിൽ വെച്ച് തുളസീദാസ് ഹനുമാൻ ചാലിസ എഴുതാൻ ആരംഭിച്ചു. ആ കൃതി പൂർത്തിയായപ്പോൾ, വാനരസേന ഡെൽഹി നഗരത്തെ വളഞ്ഞു നാശനഷ്ടങ്ങൾ വരുത്തി തുടങ്ങി. തന്റെ സൈന്യത്തെ ഉപയോഗിച്ച് വാനരപ്പടയെ തുരത്താൻ ശ്രമിച്ചു പരാജയപ്പെട്ട അക്ബർ, അത്  ഹനുമാന്റെ വാനരസേനയാണെന്നു തിരിച്ചറിഞ്ഞു ഉടൻ തുളസീദാസിനെ വിട്ടയക്കാൻ കല്പിച്ചു. അദ്ദേഹത്തിന്റെ മോചനത്തോടെ വാനരപ്പട ഡെൽഹി നഗരത്തിൽ നിന്നും പിൻവലിഞ്ഞെന്നാണ് ബാക്കി കഥ.

## ഹനുമാൻ ചാലിസയിലെ വരികൾ
ഈ കൃതിയിൽ തുളസീദാസ്‌ പറയുന്നത്, ഭക്തിയോടെ ആര് ഈ ശ്ലോകങ്ങൾ പ്രകീർത്തിക്കുന്നുവോ അവരെ ശ്രീ ഹനുമാൻ അനുഗ്രഹിക്കുന്നു എന്നാണ്. വടക്കേ ഇന്ത്യയിലെ ഹിന്ദുക്കൾക്കിടയിൽ വളരെ പ്രശസ്തമാണ് ഈ കൃതി.

## പുറത്തേക്കുള്ള കണ്ണികൾ
* ഹനുമാൻ ചാലിസ
*ശ്രി ഹനുമാൻ ചാലിസ ദേവനാഗരി(ഹിന്ദി ),ഗുജറാത്തി,ബംഗ്ലാ,ഒറിയ, ഗുരുമുഖി,തെലുഗ്,കന്നഡ, ലാറ്റിൻ  തുടങ്ങിയ ലിപികളിൽ  
* ഹനുമാൻ ചാലിസ
*ഹനുമാൻ ചാലിസയുടെ വിഡിയോ ദൃശ്യം 
*Hanuman Chalisa in Malayalam | മലയാളത്തിൽ ഹനുമാൻ ചാലിസ 
*മലയാളത്തിലെ ഹനുമാൻ ചാലിസയുടെ വരികൾ ഓഡിയോയും വീഡിയോയും സഹിതം.

## അവലംബം
The Hanuman Chalisa in Malayalam  is a sacred hymn honoring Lord Hanuman, invoking his strength, devotion, and protection.
വർഗ്ഗം:ഹിന്ദുമതവിശ്വാസങ്ങൾ
വർഗ്ഗം:ഹിന്ദു പുരാണങ്ങൾ - അപൂർണ്ണലേഖനങ്ങൾ
വർഗ്ഗം:കവിത
സി.പി. കൃഷ്ണൻ നായർ

ഇന്ത്യയിലെ ഒരു വ്യവസായ പ്രമുഖനാണ് **ക്യാപ്റ്റൻ കൃഷ്ണൻ നായർ** എന്ന പേരിൽ അറിയപ്പെടുന്ന ചിറ്റാരത്ത് പൂവക്കാട്ട് കൃഷ്ണൻ നായർ(ജനനം:1922 ഫെബ്രുവരി 9-മരണം:2014 മെയ് 17). 1957 ൽ ലീലാ ലെയ്സ് ലിമിറ്റഡ് എന്ന വസ്ത്രസ്ഥാപനം ആരംഭിച്ച അദ്ദേഹം 1986 ൽ സ്ഥാപിതമായ ലീല ഗ്രൂപ്പ് ഓഫ് ഹോട്ടേൽസിന്റെ സഹസ്ഥാപകനുമാണ്. 2010 ൽ ഭാരത സർക്കാർ നൽകുന്ന പദ്മഭൂഷൺ പുരസ്കാരത്തിനർഹനായി.

2013 ഫെബ്രുവരി 7-നു് ലീല വെഞ്ച്വറിന്റെ ചെയർമാൻ സ്ഥാനത്തു നിന്ന് കൃഷ്ണൻ നായർ വിരമിക്കുകയും ചെയർമാൻ എമിറേറ്റ്സ് എന്ന പദവി ഏറ്റെടുക്കുകയും ചെയ്തു 2014 മെയ് 17-നു് 92-ആം വയസ്സിൽ അദ്ദേഹം അന്തരിച്ചു.

കൃഷ്ണൻ നായരും നോർത്ത് മലബാർ ചേംബർ ഓഫ് കോമേഴ്‌സുമാണ് കണ്ണൂർ അന്താരാഷ്ട്ര വിമാനത്താവളം എന്ന ആശയം 1996 ൽ അന്നത്തെ മുഖ്യമന്ത്രി ഇ.കെ. നായനാർക്ക് മുൻപിൽ അവതരിപ്പിക്കുന്നത്‌

## ആദ്യകാലം
ഒരു സർക്കാർ ബിൽകലക്ടറുടെ എട്ടു മക്കളിൽ ഒരാളായി കണ്ണൂർ ജില്ലയിൽ കുന്നാവിലാണ് കൃഷ്ണൻ നായർ ജനിച്ചതും വളർന്നതും.

### തൊഴിൽ മേഖലയിൽ
സുബാഷ് ചന്ദ്രബോസിന്റെ കീഴിൽ ഇന്ത്യൻ നാഷണൽ ആർമിയിൽ സേവനമനുഷ്ഠിച്ചിട്ടുണ്ട് കൃഷ്ണൻ നായർ. 1950 ൽ കണ്ണൂരിലെ ഒരു കൈത്തറി വസ്ത്രവ്യാപാരിയുടെ മകളായ ലീലയെ വിവാഹം ചെയ്തു. തുടർന്ന് ഭാര്യാപിതാവിന്റെ വസ്ത്രകയറ്റുമതി വ്യാപാരത്തിൽ സഹായി ആയി തുടങ്ങുകയും പിന്നീട് അദ്ദേഹം തന്നെ ആ വ്യാപാരം ഏറ്റെടുക്കുകയും വ്യാപാരം വിപുലപ്പെടുത്തുകയും ചെയ്തു. 1960 കളിൽ വളരെ പ്രചാരമുണ്ടായിരുന്ന ബ്ലീഡിംഗ് മദ്രാസ് ഫാബ്രികിന്റെ ഏറ്റവും വലിയ അറിയപ്പെടുന്ന വ്യാപാരിയായി അദ്ദേഹം മാറി. 1980 കളിൽ ലീലാ ലെയ്സ് എന്നപേരിലുള്ള കൃഷ്ണനായരുടെ വസ്ത്രവ്യാപര സ്ഥാപനം മികച്ചനിലയിൽ വളർച്ച പ്രാപിക്കുകയും അതിനെ തുടർന്ന് വടക്കൻ മുംബൈയിൽ ഒരു വസ്ത്രനിർമ്മാണശാലക്ക് തുടക്കമിടുകയും ചെയ്തു.

പിന്നീട് ലീല വെഞ്ച്വർ എന്ന പേരിൽ ആഡംബര ഹോട്ടലുകളുടെ ശൃംഖല ഇന്ത്യയുടെ വിവിധ ഭാഗങ്ങളിലായി ആരംഭിച്ചു.ഇപ്പോൾ ഇന്ത്യയുടെ വിവിധ ഭാഗങ്ങളിൽ ആറു ഹോട്ടലുകൾ ഇവർക്കു സ്വന്തമായുണ്ട്. പുതിയ അഞ്ചെണ്ണം നിർമ്മാണത്തിലിരിക്കുന്നു.

ലീല വെഞ്ച്വർ ഗ്രൂപ്പിന്റെ ഇപ്പോഴത്തെ ചെയർമാനും മാനേജിങ്ങ് ഡയരക്ടറുമായ വിവേക് നായരും, ലീല വെഞ്ച്വർ ഗ്രൂപ്പിന്റെ കൊ ചെയർമാനും, ജോയന്റ് മാനേജിങ്ങ് ഡയരക്ടറുമായ ദിനേശ് നായരും മക്കളാണു്.

## കൃതികൾ
**കൃഷ്ണലീല* (2011, ആത്മകഥ) എഴുത്ത് - താഹ മാടായി
## അവലംബം

വർഗ്ഗം:ഇന്ത്യൻ വ്യവസായികൾ
വർഗ്ഗം:മലയാളി വ്യാപാരപ്രമുഖർ
വർഗ്ഗം:പത്മഭൂഷൺ നേടിയ മലയാളികൾ
വർഗ്ഗം:1922-ൽ ജനിച്ചവർ
വർഗ്ഗം:2014-ൽ മരിച്ചവർ
വർഗ്ഗം:ഫെബ്രുവരി 9-ന് ജനിച്ചവർ
വർഗ്ഗം:മേയ് 17-ന് മരിച്ചവർ
വിനിമയം

ഒരു സാർവദേശീയ പ്രതിഭാസമാണ് **വിനിമയം**. ഇതൊരു സംസ്കാരപഠനമാണ്. സാധാരണ ആശയവിനിമയം എന്ന തലത്തിലാണ്`ഈ പദം ഉപയോഗിക്കുന്നത്. വാക്കുകളും ഭാഷയും ചേർന്നുണ്ടാകുന്ന വെറുമൊരു പ്രതിഭാസമല്ല വിനിമയം. ഇതിനു പല തലങ്ങൾ ഉണ്ട്.ആശയതലം, സംസ്കാരതലം, സർഗ്ഗാത്മകതലം, വിജ്ഞാനതലം എന്നിവ.
                        
വിനിമയ മാധ്യമങ്ങൾ ഇന്ന് പ്രചുരപ്രചാരം നേടിയിട്ടുണ്ട്. റേഡിയോ,ടെലിവിഷൻ, അച്ചടി, ഇന്റർനെറ്റ് തുടങ്ങി ധാരാളം മാധ്യമങ്ങൾ ഇതിന്റെ ഭാഗമാണ്.
പ്രിയ ലാൽ

ബ്രിട്ടണിൽനിന്നുള്ള ഒരു മലയാളചലച്ചിത്ര അഭിനേത്രിയാണ് **പ്രിയങ്ക ലാലാജി**. 2010ൽ പുറത്തിറങ്ങിയ ജനകൻ എന്ന മലയാളചലച്ചിത്രത്തിലാണ് ആദ്യമായി അഭിനയിച്ചത്.
## ജീവിതരേഖ
1993 ആഗസ്റ്റ് 1ന് ലാലാജിയുടേയും ബീനയുടേയും മകളായി യുണൈറ്റഡ് അറബ് എമിറേറ്റസിൽ ഒരു ക്രിസ്ത്യൻ കുടുംബത്തിൽ ജനിച്ചു. മാതാപിതാക്കന്മാരുടെ സ്വദേശം കേരളത്തിലെ തിരുവല്ലയിലാണ്. പ്രിയങ്കയുടെ ബാല്യകാലത്ത് മാതാപിതാക്കളോടൊപ്പം ലണ്ടനിലേക്ക് താമസം മാറ്റി. ഇപ്പോൾ ലണ്ടനിലെ ലിവർപൂൾ എന്ന സ്ഥലത്ത് ജീവിക്കുന്നു.

## പുറത്തേക്കുള്ള കണ്ണികൾ

* http://priyaalal.magzion.com 
* http://kollywood-updates.blogspot.com/2010/02/cute-malayalam-actress-priyaa-lal.html
* http://www.metromatinee.com/artist/-2163&Movies 

വർഗ്ഗം:1993-ൽ ജനിച്ചവർ
വർഗ്ഗം:ഓഗസ്റ്റ് 1-ന് ജനിച്ചവർ
വർഗ്ഗം:മലയാളചലച്ചിത്രനടിമാർ
നല്ലവൻ

അജി ജോൺ സംവിധാനം ചെയ്തു ജയസൂര്യ, മൈഥിലി എന്നിവർ കേന്ദ്രകഥാപാത്രങ്ങളെ അവതരിപ്പിച്ച് 2010-ൽ പുറത്തിറങ്ങിയ മലയാളചലച്ചിത്രമാണ് **നല്ലവൻ**.

വർഗ്ഗം:2010-ൽ പുറത്തിറങ്ങിയ മലയാളചലച്ചിത്രങ്ങൾ
പെരുങ്കുറി ശരശലഭം

കേരളത്തിൽ വിരളമായി കാണപ്പെടുന്ന ഒരു ശലഭമാണ് **പെരുങ്കുറി ശരശലഭം** (Large Branded Swift). മഴക്കാടുകളാണ് ഇഷ്ടപ്പെട്ട താവളങ്ങൾ. പശ്ചിമ ഘട്ടത്തിന് പുറമേ വടക്കുകിഴക്കൻ വനമേഖലകളിലും ഹിമാലയത്തിലും ഇവയെ കാണാറുണ്ട്.

ചിറകുകൾക്ക് ഇരുണ്ട തവിട്ടുനിറമാണ്. പിൻചിറകിൽ തെളിഞ്ഞ വെളുത്ത പൊട്ടുകൾ കാണാം.പിൻചിറകിന്റെ അടിവശത്ത് പച്ചകലർന്ന ചാരനിറത്തിലുള്ള മങ്ങിയ പാടുകളുണ്ട്. പുൽവർഗ സസ്യങ്ങളിലാണ് മുട്ടയിടുക.

## അവലംബം
*മാതൃഭൂമി ആഴ്ചപ്പതിപ്പ് (കേരളത്തിലെ പൂമ്പാറ്റകൾ)-ഡോ.അബ്ദുള്ള പാലേരി
	
## പുറം കണ്ണികൾ

വർഗ്ഗം:കേരളത്തിലെ ചിത്രശലഭങ്ങൾ
വർഗ്ഗം:തുള്ളൻ ചിത്രശലഭങ്ങൾ
മാരൻശലഭം

നീലിശലഭങ്ങളുടെ കുടുംബത്തിൽ പെട്ട ഒരു പൂമ്പാറ്റയാണ് **നാട്ടുമാരൻ** അഥവാ **മാരൻശലഭം** (*Chilades pandava*). മഴക്കാടുകളും സമതലങ്ങളും വെളിപ്രദേശങ്ങളുമാണ് ഈ ശലഭങ്ങളുടെ ഇഷ്ടപ്പെട്ട ആവാസ കേന്ദ്രങ്ങൾ. ആൺശലഭത്തിന്റെ ചിറകുപുറത്തിന് തിളങ്ങുന്ന നീലനിറമാണ്. പെൺശലഭത്തിന് തവിട്ടുനിറവും. ചിറകിന്റെ കീഴ് ഭാഗത്ത് നേർത്ത നീല നിറം കാണാം. ചിറകിന്റെ അടിവശത്ത് വെളുത്ത വലയത്തിൽ കറുത്ത പുള്ളികളുടെ ഒരു നിരയുണ്ട്. കൂടാതെ ചിറകിന്റെ പിന്നറ്റത്തായി ഓറഞ്ച് വലയത്തിനുള്ളിൽ മൂന്ന് കറുത്ത പുള്ളികൾ കൂടിയുണ്ട്. ചിറകോരത്ത് ചന്ദ്രക്കലയുടെ ആകൃതിയിൽ മങ്ങി വെളുത്ത അടയാളങ്ങളും ഈ ശലഭത്തിന്റെ പ്രത്യേകതയാണ്. 

ഈന്തിന്റെ കുടുംബത്തിൽപ്പെട്ട സസ്യങ്ങളിൽ ജീവിതചക്രം പൂർത്തിയാക്കുന്ന അപൂർവ്വം പൂമ്പാറ്റകളിലൊന്നാണിത്. തോട്ടഈന്ത് എന്ന സസ്യത്തിന്റെ ഇലകളാണ് മാരൻശലഭത്തിന്റെ ലാർവ്വയുടെ പ്രധാന ആഹാരം. ഇതിനെ കൂടാതെ പയർവർഗ്ഗ സസ്യങ്ങൾ ഇരുപൂൾ തുടങ്ങിയ സസ്യങ്ങളിലും മാരൻശലഭം മുട്ടയിടാറുണ്ട്. ലാർവ്വകൾ കൂട്ടമായാണ് കാണപ്പെടുന്നത്. ചോണനുറുമ്പുകൾ ലാർവ്വകൾക്ക് കാവൽ നിൽക്കുന്നതായി കാണാം. ഈന്തിന്റെ തളിരോലകൾ ലാർവ്വകൾ പൂർണ്ണമായും തിന്നു തീർക്കുന്നു. ഈന്തിന്റെ അടിവശത്തും ഉണങ്ങിയ ഓലകളുടെ മറവിലുമാണ് ഇവ പ്യൂപ്പയാകുന്നതിനായി തിരഞ്ഞെടുക്കുന്നത്.

## ചിത്രശാല

Image:Plains Cupid (Chilades pandava) 01 Larva on LHP (2016.06.27).jpg| ഈന്ത് ഇലയിൽ ലാർവ്വകൾ
Image:Plains Cupid (Chilades pandava) 02 Larva (2016.06.27).jpg| ലാർവ്വ
Image:Plains Cupid (Chilades pandava) 04 Pupation (2016.07.02).jpg| ഈന്ത് മരത്തിൽ പ്യൂപ്പയാകുന്നു
Image:Plains Cupid (Chilades pandava) 05 Pupa (2016.07.07).jpg| പ്യൂപ്പ
Image:Plains Cupid (Chilades pandava) 06 Pupa (2016.07.07).jpg| പ്യൂപ്പ
File:Chilades pandava 2 by kadavoor.jpg
Image:Plains Cupid (Chilades pandava) 08 Butterfly (2016.07.09).jpg|പുതുതായി വിരിഞ്ഞ ശലഭം
Image:Plains Cupid (Chilades pandava) 10 Butterfly (2016.07.09).jpg|പുതുതായി വിരിഞ്ഞ ശലഭം


## ഇതും കൂടി കാണുക
* ചെറുമാരൻ
* മണിമാരൻ

## അവലംബം
*മാതൃഭൂമി ആഴ്ചപ്പതിപ്പ് (കേരളത്തിലെ പൂമ്പാറ്റകൾ)-ഡോ.അബ്ദുള്ള പാലേരി
	

## പുറം കണ്ണികൾ

വർഗ്ഗം:തുള്ളൻ ചിത്രശലഭങ്ങൾ
വർഗ്ഗം:കേരളത്തിലെ ചിത്രശലഭങ്ങൾ
രഞ്ജിനി ഹരിദാസ്

കേരളത്തിൽ നിന്നുള്ള ഒരു ടെലിവിഷൻ അവതാരകയാണ്  **രഞ്ജിനി ഹരിദാസ്**. () 2000 ലെ മിസ് കേരള ആയിരുന്നു ഇവർ. ഐഡിയ സ്റ്റാർ സിംഗർ എന്ന മലയാളം റിയാലിറ്റി ഷോയിലെ അവതാരക ആയിരുന്നു  .ബിഗ് ബോസ്സ് മലയാളം സീസൺ 1 ലെ മത്സരാർത്ഥി ആയിരുന്നു രഞ്ജിനി.

## അവാർഡുകൾ
ടെലിവിഷൻ അവതാരകയ്ക്കുള്ള ഫ്രേം മീഡിയ അവാർഡ് 2010 ൽ ലഭിച്ചു.

## സിനിമ

ചൈനാടൗൺ എന്ന സിനിമയിലെ ഒരു ചെറിയ വേഷത്തോടെയാണ് രഞ്ജിനി സിനിമാ രംഗത്തേക്ക് കടന്നു വന്നത്. 2013 ൽ പുറത്തിറങ്ങിയ എൻട്രി എന്ന സിനിമയിൽ ശ്രേയ എന്ന പോലീസ്‌ കഥാപാത്രത്തെ അവതരിപ്പിച്ചുകൊണ്ട് നായികയായി അരങ്ങേറി.

## അവലംബം


## പുറത്തേക്കുള്ള കണ്ണികൾ

വർഗ്ഗം:1982-ൽ ജനിച്ചവർ

വർഗ്ഗം:ഏപ്രിൽ 23-ന് ജനിച്ചവർ

വർഗ്ഗം:മലയാള ടെലിവിഷൻ അവതാരകർ
ശാസ്ത്രീയ വർഗ്ഗീകരണം

**ശാസ്ത്രീയ വർഗ്ഗീകരണം** - **Biological classification** - **scientific classification in biology** എന്നത് ജീവനുള്ള എന്തിനേയും ജീവശാസ്ത്രം അടിസ്ഥാനമാക്കി അതിന്റെ തരമനുസരിച്ച് നിരയായി ക്രമീകരിക്കുന്നു. ഇത് ജന്തുക്കൾ, സസ്യങ്ങൾ എന്നിവക്കെല്ലാം ബാധകമാണ്. ഇവയിലെ പരസ്‌പരം ആശ്രയിച്ചു നിൽക്കുന്ന വിഭാഗങ്ങളും പൂർണ്ണ ജീവിയും കൂടി ഉൾപ്പെടുത്തി വർഗ്ഗീകരിക്കുന്നു. അതായത് ഭൂമിയിലെ ഓരോ ജീവിവർഗ്ഗവും ഒരു പ്രത്യേകമായ മാതൃവർഗ്ഗത്തിൽ നിന്നും ഉൽഭവിച്ചതാണെന്നും അത് മാതൃവർഗ്ഗത്തിന്റെ സ്വഭാവരീതികൾ പിന്തുടരുന്നതാണന്നും ശാസ്ത്രീയമായി പഠനങ്ങൾ നടത്തി തെളിയിച്ചാണ് വർഗ്ഗീകരിക്കുന്നത്. ജീവനെ അടിസ്ഥാനമാക്കി ആരംഭിക്കുന്ന ഈ വർഗ്ഗീകരണം ഓരോ അന്ത്യ വർഗ്ഗത്തിലുമെത്തി അവസാനിക്കുന്നു. എന്നാൽ ചില സ്പീഷിസുകൾ പല മാതൃവർഗങ്ങളോടും സാദൃശ്യം ചെലുത്തിയാൽ അവയെ ഉപകുടുംബങ്ങളായി വിലയിരുത്താറുണ്ട്. 

കാൾ ലിനേയസാണ് ആദ്യമായി ജീവിവർഗ്ഗങ്ങളെ ഈ രീതിയിൽ വർഗ്ഗീകരിച്ചത്. സസ്യങ്ങളേയും ജന്തുക്കളേയും അവയുടെ പൊതുവായ പ്രത്യേകതകളെ അടിസ്ഥാനമാക്കി ഹോമോ സാപിയൻസ് എന്ന മനുഷ്യൻ അടക്കം ഉൾക്കൊള്ളുന്ന രണ്ടു ഭാഗങ്ങളുള്ള ഒരു നാമകരണരീതി 1735ൽ‌ കാൾ ലിനേയസ് അവതരിപ്പിച്ചു. പിന്നീട് ചാൾസ് ഡാർവിന്റെ സിദ്ധാന്തങ്ങളുമായി ചേർത്ത് ഇവയെ പുനവർഗ്ഗീകരിച്ചു. ഡി.എൻ.എ. പിന്തുടർച്ച അടിസ്ഥാനമാക്കിയാണ് ഇവയെ വർഗ്ഗീകരിക്കുന്നത്. 

## വർഗ്ഗീകരിക്കുന്ന രീതി

ഹയരാർക്കിയൽ സിസ്റ്റം ഉപയോഗിച്ചാണ് സാധാരണ ജീവികളെ വർഗ്ഗീകരിക്കുന്നത്. ലിനേയസ് ആണ് ഈ സിസ്റ്റത്തിന്റെ ഉപജ്ഞതാവ്. ഇപ്രകാരം ജീവിവർഗ്ഗത്തെ പ്രധാനമായും ഏഴു ഗണങ്ങളായി തിരിക്കുന്നു. കിങ്ഡം, ഫൈലം, ക്ലാസ്സ്, ഓർഡർ, ഫാമിലി, ജീനസ്, സ്പീഷിസ് എന്നിവയാണ് ഏഴു ഗണങ്ങൾ. 

ജീവിലോകത്തെ അഞ്ച് കിങ്ഡമായാണ് തരം തിരിച്ചിരിക്കുന്നത്. മെനെറ (Monera), പ്രോട്ടിസ്റ്റ (Protista), ഫൻജെ (Fungi), പ്ലാന്റെ (Plantae), ആനിമാലിയ (Animalia) എന്നിങ്ങനെ തിരിച്ചിരിക്കുന്നു. ആനിമാലിയ കിംഗ്ഡത്തിലാണ് ഭൂമിയിലെ ഏകകോശജീവികളൊഴികെ എല്ലാത്തരം ജീവജാലങ്ങളും ഉൾപ്പെടുന്നത്. ഓരോ കിംഗ്ഡത്തെയും വ്യത്യസ്ത ഫൈലങ്ങളായി തരം തിരിക്കുന്നു. 

ഒരു ഉദാഹരണം താഴെ കൊടുത്തിരിക്കുന്നു.:

## അവലംബങ്ങൾ
* 
* 
* 
* Schuh, R. T. and A. V. Z. Brower. (2009). *Biological Systematics: principles and applications (2nd edn.)* Cornell University Press xiii+311 pages. ISBN 978-0-8014-4799-0
* Species 2000 & ITIS Catalogue of Life 2008 
* 

വർഗ്ഗം:ശാസ്ത്രീയ വർഗ്ഗീകരണം
നാരകനീലി

ഒരു നീലി ചിത്രശലഭമാണ് **നാരകനീലി**(Lime Blue). പൂന്തോപ്പുകളിലും നാരകത്തോട്ടങ്ങളിലും പുൽമേടുകളിലും ഇവയെ കാണാം.

ആൺശലഭത്തിന്റെ ചിറകുപുറത്ത് ഇളം വയലറ്റുകലർന്ന മങ്ങിയ നീലനിറമാണ്. ചിറകോരത്ത് നേർത്തകരയുണ്ട്. പെൺശലഭത്തിന്റെ ചിറകുപുറത്ത് മങ്ങിയ തവിട്ടുനിറമാണ്. ചിറകിന്റെ താഴ്ഭാഗത്തായി തിളങ്ങുന്ന നീലനിറവും കാണാം.

പാണൽ, ചെറുനാരകം, കാട്ടുനാരകം എന്നീ സസ്യങ്ങളിലാണ് മുട്ടയിടുക. ഇലകളുടെ അടിവശത്താണ് മുട്ടയിടുന്നത്. ഒറ്റയ്ക്കായിട്ടാണ് മുട്ടകൾ കാണുക. മുട്ടയ്ക്ക് ഡിസ്ക് ആകൃതിയിലാണ്. ഇളം പച്ചനിറവുമുണ്ട്.  



## ചിത്രശാല


Image:Lime Blue I IMG 9735.jpg|
image:Chilades_laius_Stoll.JPG
Image:Lime Blue (Chilades laius) in Talakona forest, AP W IMG 8425.jpg


## അവലംബം
*കേരളത്തിലെ പൂമ്പാറ്റകൾ (മാതൃഭൂമി ആഴ്ചപ്പതിപ്പ്)- ഡോ.അബ്ദുള്ള പാലേരി 

## പുറം കണ്ണികൾ

വർഗ്ഗം:നീലി ചിത്രശലഭങ്ങൾ
വർഗ്ഗം:കേരളത്തിലെ ചിത്രശലഭങ്ങൾ
ഇന്റർനാഷണൽ കോഡ് ഓഫ് സുവോളജിക്കൽ നോമൻക്ലെച്ചർ

**ഇന്റർനാഷണൽ കോഡ് ഓഫ് സുവോളജിക്കൽ നോമൻക്ലെച്ചർ** - **International Code of Zoological Nomenclature** - **ICZN** - **ICZN Code** - എന്നത് ജന്തുശാസ്ത്രത്തിൽ ആഗോളമായി അംഗീകരിച്ചിരിക്കുന്ന ഒരു നിയമസംഹിതയാണ്. ഇതു പ്രകാരം അവയവഘടനാനിർമ്മാണ രീതി കണക്കാക്കി മൃഗങ്ങൾക്ക് ശാസ്ത്രീയ വർഗ്ഗീകരണം നൽകുന്നു. 1830കളിൽ തന്നെ പലരാജ്യങ്ങളിലും ഈ രീതി പ്രതിപാദിച്ചിരുന്നു. എന്നാൽ മെർട്ടൻസ് റൂൾ, സ്ട്രിക്ക്‌ലാൻഡ്സ് റൂൾ എന്നിവ വിവിധ രാജ്യങ്ങൾ വിവിധ രീതിയിലാണ് ഉപയോഗിച്ചത്. ഇന്റർനാഷണൽ സുവോളജിക്കൽ കോൺഗ്രസ്സിന്റെ 1889ലെ ആദ്യസമ്മേളനത്തിലും 1892ലെ രണ്ടാം സമ്മേളനത്തിലും എടുത്ത സംയുക്ത തീരുമാനത്തിലാണ് ഇത് സംയോജിപ്പിച്ച് അഗോളമായി ഉപയോഗിച്ചത്.

## പുറത്തേക്കുള്ള കണ്ണികൾ
* ICZN website
* Text of the code
* ZooBank: The World Register of Animal Names 
* Proposed amendment of the International Code of Zoological Nomenclature to expand and refine methods of publication 

വർഗ്ഗം:ജന്തുശാസ്ത്രം
പൊട്ടില്ലാ തുള്ളൻ

വനവാസിയായ ഒരു ചെറുപൂമ്പാറ്റയാണ് **പൊട്ടില്ലാ തുള്ളൻ** (Indian/Ceylon Ace). ഹരിതവനങ്ങളിലും ഇലപൊഴിയും വനങ്ങളിലും ഇവയെ കാണാം. കേരളത്തിൽ വിരളമായെ കാണാറുള്ളൂ. ഒറ്റപ്പുള്ളിച്ചിറകൻ എന്നും ഈ ശലഭത്തെ വിളിയ്ക്കുന്നു. *H. h. hindu* Evans, 1937 എന്ന ഉപവർഗ്ഗമാണ് കേരളത്തിൽ കാണപ്പെടുന്നത്.
വളരെ വേഗത്തിൽ തെറിച്ചു തെറിച്ചാണ് ഇവയുടെ പറക്കൽ. ചിറകുപുറത്തിന് ഇരുണ്ട തവിട്ടുനിറമാണ്. മധ്യഭാഗം കുറച്ച് മങ്ങിയിരിക്കും. ചിറകിന്റെ അടിവശത്തിനും ഇരുണ്ട തവിട്ടുനിറമാണ്. മുളവർഗ്ഗത്തിൽ പെട്ട സസ്യങ്ങളിലാണ് മുട്ടയിടുക.
 

## അവലംബം

## പുറം കണ്ണികൾ

വർഗ്ഗം:തുള്ളൻ ചിത്രശലഭങ്ങൾ
വർഗ്ഗം:കേരളത്തിലെ ചിത്രശലഭങ്ങൾ
ത്രിപദ നാമപദ്ധതി

ഇന്റർനാഷണൽ കോഡ് ഓഫ് സുവോളജിക്കൽ നോമൻക്ലെച്ചർ പ്രകാരം ജീവജാലങ്ങളിലെ ഉപവർഗ്ഗത്തെ സൂചിപ്പിക്കുന്ന പദമാണ് **ട്രൈനോമെൻ** -**trinomen ** - **trinomina**.  ഇതിൽ മൂന്നു പേരുകൾ ഉൾപ്പെടുന്നുണ്ട്. ജനുസ്, വർഗ്ഗം, ഉപവർഗ്ഗം എന്നിവയാണ് ആ മൂന്നു പേരുകൾ. ഇതിൽ ആദ്യപേർ ജനുസ്സ് ഏതെന്നും രണ്ടാമത്തേത് സ്പീഷിസ് ഏതെന്നും മൂന്നാമത്തേത് ഉപവർഗ്ഗം ഏതെന്നും കാണിക്കുന്നു. ഇതിനെ ത്രിപദ നാമ പദ്ധതി ( Trinomial  nomenclature)  എന്നും അറിയപ്പെടുന്നു. ഇത് മൂന്നും ഇറ്റാലിക് രീതിയിലാണ് എഴുതുന്നത്. ഇതിൽ ജനുസ്സിന്റെ പേരിലെ ആദ്യ അക്ഷരം  വലിയ അക്ഷരത്തിൽ ആയിരിയ്ക്കണം. ഉദാഹരണം: അനോഫലിസ് വരുണ അയ്യങ്കാർ (*Anopheles varuna  Iyengar*) 

## അവലംബം
* Allen, J.A. (1884): Zoölogical [*sic*] Nomenclature. *[[Auk (journal)|Auk]]* **1**(4): 338-353. PDF fulltext 
* Stresemann, Ernst (1936): The Formenkreis-Theory. *[[Auk (journal)|Auk]]* **53**(2): 150-158. PDF fulltext 

വർഗ്ഗം:ശാസ്ത്രീയ വർഗ്ഗീകരണം
അച്യുത്ശങ്കർ എസ്. നായർ

കേരളത്തിലെ പ്രമുഖ ശാസ്‍ത്രലേഖകരിൽ ഒരാളാണ് പ്രൊഫ. **അച്യുത്ശങ്കർ എസ്.നായർ**. അധ്യാപകൻ, ഗവേഷകൻ, വിവര സാങ്കേതിക വിദഗ്ദ്ധൻ എന്നീ നിലകളിലും ഇദ്ദേഹം പ്രസിദ്ധനാണ്.

## ജീവിതരേഖ
എം.ജി. സർവകലാശാല മുൻ വൈസ് ചാൻസലർ ഡോ. എ. സുകുമാരൻനായരുടെ മകനാണ് അച്യുത്ശങ്കർ നായർ.വഞ്ചിയൂർ ഗവണ്മെന്റ് എൽ.പി സ്കൂൾ,ഗവണ്മെന്റ് മോഡൽ ഹൈസ്ക്കൂൾ,എസ്.എം.വി സ്കൂളുകളിൽ വിദ്യാഭ്യാസം.1978 - 1980 കാലഘട്ടത്തിൽ തിരുവനന്തപുരം ആർട്ട്സ് കോളേജിൽ നിന്ന് പ്രീഡിഗ്രി പൂർത്തിയാക്കിയതിനു ശേഷം തിരുവനന്തപുരം കോളേജ് ഓഫ് എഞ്ചിനീറിങ്ങിൽ നിന്ന് വൈദ്യുതി സാങ്കേതികവിദ്യയിൽ ബിരുദം നേടി.ബോംബേ ഐ.ഐ.ടിയിൽ നിന്ന് ബിരുദാനന്തര ബിരുദം.കേംബ്രിഡ്ജ് സർവ്വകലാശാല, കേരള സർവ്വകലാശാല എന്നിവിടങ്ങളിൽ ഗവേഷണപഠനം.

## ഔദ്യോഗിക ജീവിതം
പാലക്കാട് എഞ്ചിനീറിങ്ങ് കോളേജിൽ 87-93 കാലഘട്ടത്തിൽ അധ്യാപകനായി ഔദ്യോഗിക ജീവിതം ആരംഭിച്ച അച്യുത്ശങ്കർ എസ്.നായർ തുടർന്ന് മോഡൽ എഞ്ചിനീറിങ്ങ് കോളേജ്,യൂണിവേഴ്സിറ്റി ഓഫ് കൊറിയ,എൽ.ബി.എസ്.സെന്റർ ഫോർ സയൻസ് ആൻഡ് ടെക്നോളജി - തിരുവനന്തപുരം,FTMS-Demontfort യൂണിവേഴ്സിറ്റി - മലേഷ്യ, ഡിബി യൂണിവേഴ്സിറ്റി - ജപ്പാൻ,കണ്ണൂർ ഗവണ്മെന്റ് എഞ്ചിനീറിങ്ങ് കോളേജ് എന്നിവിടങ്ങളിലും സേവനമനുഷ്ടിച്ചിട്ടുണ്ട്.

2001 - 2004 കാലഘട്ടത്തിൽ സി - ഡിറ്റിന്റെ ഡയറക്ടറായിരുന്ന അച്യുത്ശങ്കർ നിലവിൽ കേരള സർവ്വകലാശാല ബയോ ഇൻഫോമാറ്റിക്സ് വിഭാഗം ഡയറക്ടറാണ്.

## പുസ്തകങ്ങൾ
*ഗൂഗോളവൽക്കരണം
*'ഇടിച്ചക്കപ്ലാമ്മൂടിലെ രാജകുമാരി തന്ത്രം പഠിച്ചതെങ്ങിനെ?
*ഇൻഫർമേഷൻ ടെക്നോളജി
*ജാവ പഠിച്ചു തുടങ്ങാം
*ഇന്റർനെറ്റ്
*സി പ്രോഗ്രോമിംഗ് 
*ലിനക്സും ഫ്രീ സോഫ്റ്റ്വെയറും
*സ്കൈലാബ് - എ ഫ്രീ സോഫ്റ്റ്‌വേർ അൾട്ടർനേറ്റീവ് ടു മാത്‌ലാബ് (2011)
*കമ്പ്യൂട്ടർ പരിചയവും പ്രയോഗവും
*ഇലക്ട്രോണിക്സ് അടിസ്ഥാനതത്വങ്ങൾ

## ബഹുമതികൾ
*കേരള സർക്കാറിന്റെ യുവ ശാസ്ത്രജ്ഞർക്കുള്ള പുരസ്കാരം (1991)
*കേമ്പ്രിജ് ബാർക്ലേ സ്കോളർഷിപ്പ് (1991)
*ഐ.എസ്.ടി.ഇ. യുടെ യുവ സാങ്കേതിക അധ്യാപകർക്കുള്ള ദേശീയ പുരസ്കാരം(1994)
*ഇൻഡ്യൻ കമ്പ്യൂട്ടർ സൊസൈറ്റി,ഐ.ഇ.ഇ.ഇ,ഐ.എസ്.ടി.ഇ,കമ്പ്യൂട്ടേഷണൽ ബയോളജിയ്ക്കായുള്ള അന്താരാഷ്ട്ര സമിതി,കേരള സർക്കാരിന്റെ സ്റ്റേറ്റ് ഹയർ എഡ്യൂക്കേഷണൽ കൗൺസിൽ എക്സിക്യൂട്ടീവ് കമ്മിറ്റി അംഗത്വങ്ങൾ

വർഗ്ഗം:മലയാള ശാസ്ത്രസാഹിത്യകാരന്മാർ
വർഗ്ഗം:വിവരസാങ്കേതികവിദ്യാവിദഗ്ദ്ധർ
വർഗ്ഗം:ജനിച്ച ദിവസം ഇല്ലാത്ത ജീവചരിത്രലേഖനങ്ങൾ
വർഗ്ഗം:ജനിച്ച വർഷം ഇല്ലാത്ത ജീവചരിത്രലേഖനങ്ങൾ
വർഗ്ഗം:മലയാളത്തിലെ ശാസ്ത്രലേഖകർ
ഇന്ത്യൻ ഓക്കില നീലി

വളരെ വിരളമായി കാണുന്ന ഒരു ശലഭമാണ് **ഇന്ത്യൻ ഓക്കില നീലി** (Indian Oakblue). പശ്ചിമഘട്ടത്തിലെ ഉയർന്ന പർവതനിരകളാണ് ഇവയുടെ താവളങ്ങൾ. മധ്യേന്ത്യയിലും ഇന്ത്യയുടെ വടക്കുകിഴക്കൻ മേഖലകളിലും ഇവയെ കാണാറുണ്ട്.

ചിറകിന്റെ അടിവശത്തിന് ചാരം കലർന്ന തവിട്ടുനിറമാണ്. ചിറകിനടിയിൽ വീതികുറഞ്ഞ പട്ടകളും പുള്ളിക്കുത്തുകളും കാണപ്പെടുന്നു. ചിറകിന് പുറത്ത് തവിട്ടുനിറമാണ്. ആൺ ശലഭത്തിന്റെ മുൻ ചിറകിന് പുറത്തായി നീല നിറം പടർന്നിരിക്കുന്നത് കാണാം. എന്നാൽ പെൺ ശലഭത്തിന് ഈ നീലപ്പാടിന് വീതി കുറവായിരിക്കും. പിൻചിറകിൽ വാലുണ്ട്. കണ്ണിന് നീലനിറമാണ്.

## അവലംബം
*മാതൃഭൂമി ആഴ്ചപ്പതിപ്പ് (കേരളത്തിലെ പൂമ്പാറ്റകൾ)-ഡോ.അബ്ദുള്ള പാലേരി
	
## പുറം കണ്ണികൾ

വർഗ്ഗം:നീലി ചിത്രശലഭങ്ങൾ
വർഗ്ഗം:കേരളത്തിലെ ചിത്രശലഭങ്ങൾ
വംശനാശം സംഭവിച്ച ജീവികൾ

ജീവശാസ്ത്രപരമായി പരിസ്ഥിതിയിൽ ജീവജാലത്തിൽ ഉപവർഗ്ഗത്തിന്റെ അവസാനം സംഭവിച്ച ജീവികൾ ആണ് **വംശനാശം സംഭവിച്ച ജീവികൾ**. പരിസ്ഥിതിയിൽ വംശനാശം സംഭവിച്ച ജീവികൾ ഉപവർഗ്ഗത്തിലെ അവസാനത്തെ പ്രതിനിധിയും  മരിക്കുമ്പോഴാണ് ഇവയെ വംശനാശം സംഭവിച്ചതായി കണക്കാക്കുന്നത്. ഡോഡോ പക്ഷികളും, ദിനോസറുകളും ഇതിനുദാഹരണങ്ങളാണ്. ഐ യു സി എൻ പട്ടികയിൽ ഇവയെ EX എന്നു സൂചിപ്പിക്കുന്നു.

## കാരണങ്ങൾ
പ്രജനനം നടക്കാതെ പോകുകയോ, പ്രജനനത്തിനാവശ്യമായ പ്രകൃതി സാഹചര്യങ്ങൾ ഇല്ലാതിരിക്കുകയോ, മറ്റു ജനുസ്സുകളുമായുള്ള പ്രജനനമോ ഇതിനു കാരണമാകാം. വസൂരി വൈറസ്സുകളെ മനുഷ്യർ ഉന്മൂലനം ചെയ്തതാണ്. അങ്ങനെ പല വിധത്തിൽ ജീവികൾക്ക് വംശനാശം സംഭവിക്കാം.

## അവലംബം

വർഗ്ഗം:വംശനാശം സംഭവിച്ച ജീവികൾ
വർഗ്ഗം:പരിപാലന ജീവശാസ്ത്രം
അരയാഞ്ഞിലി

ഇന്ത്യ, ആഫ്രിക്ക, മലയ, ശ്രീലങ്ക തുടങ്ങിയിടങ്ങളിൽ കാണപ്പെടുന്ന 50 മീറ്ററോളം ഉയരം വയ്ക്കുന്ന ഒരു മരമാണ് **അരയാഞ്ഞിലി**(Upas Tree).. ഇന്ത്യയിൽ സഹ്യപർവ്വതപ്രദേശം ഉൾപ്പെടുന്ന ദക്ഷിണഭാരതത്തിലാണ് ഇത് കൂടുതലായി കണ്ടുവരുന്നത്. **ആരാന്തൽ, ആരാഞ്ഞിലി, നെട്ടാവിൽ, ചിലപ്പേട്ടമരം, കാരാഞ്ഞിലി, മരവുരി, അരയന്നാലി** എന്നെല്ലാം പേരുകളുണ്ട്.ഇത് ഏകദേശം എൺപതു മീറ്റർ വരെ ഉയരത്തിൽ വളരുന്നു.ഇന്ത്യയിൽ സഹ്യപർവ്വത പ്രദേശം ഉൾപ്പെടെയുള്ള ദക്ഷിണ ഭാരതത്തിലാണ് കൂടുതലായും ഈ മരം ഉള്ളത്.

ദീർഘവൃത്താകൃതിയിലുള്ള ഇലകൾക്ക് 15 സെന്റിമീറ്ററോളം നീളവും 6 സെന്റിമീറ്ററോളം വീതിയുമുണ്ട്. അവ തണ്ടിൽ ഒന്നിടവിട്ട് രണ്ടുനിരകളിലായി കാണുന്നു. സെപ്റ്റംബർ, ഒക്ടോബർ മാസങ്ങളിലാണ് ഇവ പൂക്കുന്നത്. കായക്ക് ചുവപ്പുനിറമാണ്. വലിയ പൊക്കമുള്ള അരയാഞ്ഞിലിയുടെ മരത്തൊലി കട്ടിക്കൂടിയതാണ്. പരുപരുത്ത ഇതിന്റെ മരത്തൊലിക്ക് 2 സെന്റിമീറ്ററോളം കനമുണ്ട്. തടിയിലെ വെള്ളക്കറയിൽ 'ആന്റിയാരിൻ' എന്ന വിഷമുണ്ട്. മുൻകാലങ്ങളിൽ മലയന്മാർ അമ്പിൽ പുരട്ടുന്ന വിഷമായി അരയാഞ്ഞിലിക്കറ ഉപയോഗിച്ചിരുന്നു. വെള്ളനിറമുള്ള തടിയ്ക്ക് ഈടും ഉറപ്പും കുറവാണ്.   

## അവലംബം

## പുറത്തേക്കുള്ള കണ്ണികൾ
* കൂടുതൽ വിവരവും കാണുന്ന ഇടങ്ങളും
* http://www.worldagroforestry.org/sea/products/afdbases/af/asp/SpeciesInfo.asp?SpID=1782 
* http://cancerplantsdatabase.com/a-antiaristoxicaria.php 

വർഗ്ഗം:വൃക്ഷങ്ങൾ
വർഗ്ഗം:വിഷസസ്യങ്ങൾ
വർഗ്ഗം:ഔഷധസസ്യങ്ങൾ
വർഗ്ഗം:ഒരു സ്പീഷീസ് മാത്രമുള്ള സസ്യജനുസ്സുകൾ
വർഗ്ഗം:മൊറേസി
മക്ഡൊണാൾഡ്സ്

ഹാംബർഗർ ഫാസ്റ്റ് ഫുഡ് ഭക്ഷണങ്ങളുടെ ലോകത്തിലെ ഏറ്റവും വലിയ ശൃംഖലയാണ് **മക്ഡോണാൾഡ്സ്**(). 119 രാജ്യങ്ങളിലായി 69 മില്യൺ ഉപഭോക്താക്കളെ ഇവർ സേവിക്കുന്നുണ്ട്. 1940-ൽ അമേരിക്കൻ ഐക്യനാടുകൾ ആസ്ഥാനമായി റിച്ചാർഡ് ആന്റ് മൗറീസ് മക്ഡൊണാൾഡ് സഹോദരന്മാർ സ്വന്തം പേരിലുള്ള ഒരു ബാർബിക്വോ റെസ്റ്റോറന്റായാണ് മക്ഡൊണാൾഡ്സ് ആരംഭിക്കപ്പെട്ടത്. പിന്നീട് 1948-ൽ ഇവർ തങ്ങളുടെ സ്ഥാപനത്തെ ബർഗർ വില്പനശാലയാക്കി മാറ്റിയെടുത്തു. വ്യവസായിയായ റേ ക്രോക്ക് 1955-ൽ ഈ കമ്പനിയിൽ ഒരു ഫ്രാഞ്ചസി ഏജന്റായി ചേർന്നു. പിന്നീട് ഈ ഭക്ഷ്യശൃംഖലയുടെ ആഗോള പ്രാധാന്യം മനസ്സിലാക്കിയ റേ  മക്ഡൊണാൾഡ് സഹോദരന്മാരിൽ നിന്ന്  കമ്പനി  വിലയ്ക്കു വാങ്ങുകയും ആഗോള തലത്തിൽ ശൃംഖലകളാരംഭിക്കുകയും ചെയ്തു.

## അവലംബം

## പുറമെ നിന്നുള്ള കണ്ണികൾ

*McDonald's
*

;News
* CBC Archives—CBC Television reports on the opening of Moscow McDonald's (1990)

വർഗ്ഗം:ഭക്ഷണശാല ശൃംഖലകൾ
മൾട്ടിഡെന്റിയ കാസ്റ്റെയിൻ

പുഷ്പിക്കുന്ന സസ്യങ്ങളിലെ റുബിയേസീ കുടുംബത്തിലെ ഒരു ജനുസ്സായ മൾട്ടിഡെന്റിയായിലെ ഒരു സ്പീഷിസാണ് ***മൾട്ടിഡെന്റിയ കാസ്റ്റെയിൻ*** - ***Multidentia castaneae***. ടാൻസാനിയായിലാണ് ഇവ സർവ്വസാധാരണമായി കാണപ്പെടുന്നത്. 

## അവലംബം
* Lovett, J. & Clarke, G.P. 1998.  ''Multidentia castaneae''.   2006 IUCN Red List of Threatened Species  Downloaded on 22 August 2007.

വർഗ്ഗം:മൾട്ടിഡെന്റിയ
നർഗെഡിയ

പുഷ്പിക്കുന്ന സസ്യങ്ങളിലെ റുബിയേസീ കുടുംബത്തിലെ ഒരു ജനുസ്സാണ് ***നർഗെഡിയ*** - ***Nargedia***. 

## ഉപവർഗ്ഗങ്ങൾ
ലിസ്റ്റ് അപൂർണ്ണമാണ്:-
* *[[Nargedia macrocarpa|നർഗെഡിയ മാക്രോകാപ്പ]]*, (Thwaites) Beddome

വർഗ്ഗം:നർഗെഡിയ
കല്ലരയാൽ

ഇന്ത്യയിലെങ്ങും, പ്രത്യേകിച്ച് പശ്ചിമഘട്ടത്തിലെ കല്ലുകൾ നിറഞ്ഞ മലകളിൽ കാണപ്പെടുന്ന ഒരു മരമാണ് **കല്ലരയാൽ**. . ആമക്കണ്ണിയൻ എന്നും വിളിക്കാറുണ്ട്. വായു വേരുകൾ കാണാറില്ല. തടിയും തൊലിയും പലവിധ ആയുർവേദ ഔഷധങ്ങളിൽ ഉപയോഗിക്കാറുണ്ട്. 25 മീറ്റർ വരെ ഉയരം വയ്ക്കും. ഇലകൾ കാഴ്ചയിൽ അരയാലിന്റെ തന്നെ എന്നു തോന്നിക്കും.
## ചിത്രശലഭങ്ങൾ
ആൽ ശലഭത്തിന്റെ (Brown King crow) ലാർവാ ഭക്ഷണ സസ്യമാണിത്. 
## അവലംബം

## പുറത്തേക്കുള്ള കണ്ണികൾ

വർഗ്ഗം:വൃക്ഷങ്ങൾ
വർഗ്ഗം:ഔഷധസസ്യങ്ങൾ
വർഗ്ഗം:ആലുകൾ
വർഗ്ഗം:അലങ്കാരസസ്യങ്ങൾ
വർഗ്ഗം:പുഷ്പിക്കുന്ന സസ്യങ്ങൾ
വർഗ്ഗം:ഫൈക്കസ്
വർഗ്ഗം:നീലിയാർകോട്ടത്തെ സസ്യജാലം
വർഗ്ഗം:കേരളത്തിലെ സസ്യജാലം
ദശമൂലാരിഷ്ടം

ആയുർവേദത്തിലെ ഒരു അരിഷ്ട ഔഷധയോഗമാണ് **ദശമൂലാരിഷ്ടം**(Dasamoolarishtam). വാതം, ശരീരവേദന, നീര്, കാസശ്വാസരോഗങ്ങൾ, ദൗർബല്യം എന്നീ രോഗങ്ങളിലും പ്രസവാനന്തര ശുശ്രൂഷയിലും പ്രധാനമായി നൽകിവരുന്നു. മാത്ര: 25 മി.ലി. ദിവസം രണ്ടോ മൂന്നോ നേരം ആഹാരത്തിനുശേഷം.

## ചേരുവകളും സംസ്കരണവിധിയും

ദശമൂലം (ഓരില, മൂവില, ചെറുവഴുതിന, വെൺവഴുതിന, കൂവളം, കുമിഴ്, പാതിരി, പയ്യാഴാന്ത, മുഞ്ഞ എന്നിവയുടെ വേര്, ഞെരിഞ്ഞിൽ), പുഷ്കരമൂലം, പാച്ചോറ്റിത്തൊലി, ചിറ്റമൃത്, നെല്ലിക്കാത്തോട്, കൊടിത്തൂവവേര്, കരിങ്ങാലിക്കാതൽ, വേങ്ങാക്കാതൽ, കടുക്കാത്തോട്, കൊട്ടം, മഞ്ചട്ടി, ദേവതാരം, വിഴാലരി, ഇരട്ടിമധുരം, ചെറുതേക്കിൻവേര്, വ്ലാങ്ങാക്കായ്, താന്നിക്കായ്തോട്, താഴുതാമവേര്, കാട്ടുമുളകിൻവേര്, ജടാമാഞ്ചി, ഞാഴൽപ്പൂവ്, നറുനീണ്ടിക്കിഴങ്ങ്, കരിംജീരകം, ത്രികോല്പക്കൊന്ന, അരേണുകം, ചിറ്റരത്ത, തിപ്പലി, അടയ്ക്കാമണിയൻ, കച്ചോലം, വരട്ടുമഞ്ഞൾ, ശതകുപ്പ, പതിമുകം, നാഗപ്പൂവ്, മുത്തങ്ങാ, കുടകപ്പാലയരി, അഷ്ടവർഗം എന്നിവയെല്ലാം ചേർത്ത് വിധിപ്രകാരം കഷായം വച്ച് ഊറ്റിയെടുത്ത് ആ കഷായത്തിൽ ഇരുവേലി, ചന്ദനം, ജാതിക്കാ, ഗ്രാമ്പു, ഇലവംഗം, തിപ്പലി ഇവ പൊടിച്ചുചേർത്ത് വേണ്ടത്ര താതിരിപ്പൂവും ശർക്കരയും തേനും കലക്കിച്ചേർത്തശേഷം പുകച്ച് നെയ്പുരട്ടി പാകമാക്കിയ ഒരു മൺപാത്രത്തിലാക്കി ശീലമൺചെയ്ത് ഈർപ്പമില്ലാത്ത മണ്ണിനടിയിൽ ഒരു മാസം കുഴിച്ചിടുന്നു . പുറത്തെടുത്തതിനു ശേഷം കഥക ഫലം ചേർക്കണം, നല്ലതുപോലെ അരിച്ച് കുപ്പികളിൽ സൂക്ഷിക്കാം.

ദശമൂലാരിഷ്ടം എന്ന ഈ യോഗം സഹസ്രയോഗം, ദൈഷജ്യരത്നാവലി തുടങ്ങിയ ഗ്രന്ഥങ്ങളിൽ വിവരിക്കുന്നുണ്ട്.

## പുറംകണ്ണികൾ
*http://dhanwantareeyam.com/dasamularishtam.html 
*http://www.indianherbcare.com/dashmularishta-baidyanath-p-5776.html

വർഗ്ഗം:അരിഷ്ടങ്ങൾ
വട്ട

കേരളത്തിലെ വനങ്ങളിലും ഗ്രാമപ്രദേശത്തെ തൊടികളിലും വ്യാപകമായി കാണപ്പെടുന്ന ഒരു വൃക്ഷ ഇനമാണു് **വട്ട** (Macaranga peltata). ആവണക്ക് ഉൾപ്പെടുന്ന കാസ്റ്റർ (Castor) അഥവാ  യൂഫോർബിയേസീ ( (Euphorbiaceae)  കുടുംബത്തിലാണ് ഇവ ഉൾപ്പെടുന്നത്. 12 മീറ്റർ വരെ ഉയരം വയ്ക്കുന്ന ഈ മരം ഇന്ത്യയിലും ശ്രീലങ്കയിലും കാണുന്നു.

## പേരുകൾ==, ഉപ്പൂത്തി

വട്ടമരം,**പൊടുണ്ണി**, **പൊടിഞ്ഞി**, **പൊടിഅയിനി** (പൊടിയയിനി), **വട്ടക്കണ്ണി**, **തൊടുകണ്ണി**, **ഉപ്പില**, **വട്ടക്കുറുക്കൂട്ടി** എന്നെല്ലാം കൂടി അറിയപ്പെടുന്നു. സംസ്കൃതത്തിൽ ചണ്ഡാല എന്നു പേരുള്ള വട്ടയുടെ ശാസ്ത്രീയനാമം മാക്കരങ്ങ പെൽറ്റാറ്റ (Macaranga peltata) എന്നാണു്.  വിവിധ വർഗ്ഗീകരണപ്പട്ടികകളിൽ Macaranga roxburghii, Tanarius peltatus, Mappa peltata എന്നീ പേരുകളിലും അറിയപ്പെടുന്നുണ്ടു്.

*ഹിന്ദി: ചണ്ഡ് കാൽ (चणड काल)
*മറാത്തി: ചണ്ഡാ , ചൻഡ്‌വർ
*തമിഴ്: വട്ടക്കണ്ണി
*തെലുഗു: ബൊദ്ധി
*ഒഡിഷ: പിയാനിയ
*കൊങ്കണി: കൊണ്ടത്താമര

## വിവരണം
പാൽ‌പ്പശയുള്ള വൃക്ഷങ്ങളിൽ പെട്ട വട്ട, ഉപ്പൂത്തി. പൂർണ്ണവളർച്ചയിൽ 10 മീറ്റർ വരെ ഉയരമെത്തും. ചെറിയ ചെടികൾക്കു് തണ്ടിലും ഇലകളിലും വെൽവെറ്റു പോലെ മൃദുവായ രോമങ്ങൾ കാണാം. ഇരുപതുമുതൽ 50 വരെ സെന്റിമീറ്റർ വലിപ്പമെത്താവുന്ന ഇലകൾ ഒന്നിടവിട്ട്  വിന്യസിക്കപ്പെട്ടിരിക്കുന്നു.  വട്ടയുടെ എളുപ്പം തിരിച്ചറിയാവുന്ന പ്രത്യേകത അതിന്റെ ഇലകളുടെ ആകൃതിയാണു്.

## ഉപയോഗങ്ങൾ
ദക്ഷിണേന്ത്യൻ ഗ്രാമങ്ങളിലെ ചെറുകിട വ്യാപാരികൾ പത്രക്കടലാസു പ്രചാരത്തിലാവും മുമ്പേയുള്ള കാലത്തു് പലവ്യഞ്ജനങ്ങൾ, പ്രത്യേകിച്ച് ഉപ്പ്, ശർക്കര, മാംസം തുടങ്ങിയവ പൊതിഞ്ഞുകൊടുക്കാൻമിക്കവാറും വൃത്തസമാനമായ, സാമാന്യം വലിപ്പമുള്ള വട്ടയില ഉപയോഗിച്ചിരുന്നു. ഉപ്പില എന്നുപേരുവരാൻ ഇതൊരു കാരണമാണു്. വടക്കൻ കേരളത്തിൽ പൂരോത്സവത്തിന് അടയുണ്ടാക്കുന്നതിന് ഈ ഇലയാണ് ഉപയോഗിക്കുന്നത്. കേരളത്തിൽ വാഴയില ഉപയോഗിക്കുന്നതിനു സമാനമായി ആന്ധ്രയിലും കർണ്ണാടകത്തിലും മറ്റും ഗ്രാമപ്രദേശങ്ങളിൽ ഉണങ്ങിയ വട്ടയില ഭക്ഷണം വിളമ്പാൻ ഇപ്പോഴും ഉപയോഗിക്കപ്പെടുന്നുണ്ടു്. ചെറിയ മുറിവുകൾക്ക് ഇതിൻറെ കറ പുരട്ടിയാൽ മുറിവുണങ്ങും.

## ചിത്രശാല


File:Macaranga_Peltata_-_വട്ട_01.JPG|വട്ട
പ്രമാണം:Vatta_Leaf.JPG|വട്ടയുടെ ഇല
പ്രമാണം:Vatta_Plant.JPG|വട്ടയുടെ ചെറിയ ചെടി
File:Macaranga peltata Exudates resinous from Cut Ends.jpg|വട്ടയുടെ  പശ വമിപ്പിക്കുന്ന തണ്ടുകൾ 


## അവലംബം

## പുറത്തേക്കുള്ള കണ്ണികൾ
* കൂടുതൽ വിവരവും കാണുന്ന ഇടങ്ങളും

വർഗ്ഗം:വൃക്ഷങ്ങൾ
വർഗ്ഗം:ഔഷധസസ്യങ്ങൾ
വർഗ്ഗം:കളകൾ
വർഗ്ഗം:പുഷ്പിക്കുന്ന സസ്യങ്ങൾ
വർഗ്ഗം:നീലിയാർകോട്ടത്തെ സസ്യജാലം
വർഗ്ഗം:ഫില്ലാന്തേസീ
വർഗ്ഗം:യൂഫോർബിയേസീ
വർഗ്ഗം:കേരളത്തിലെ സസ്യജാലം
ചെരാല

ആൽവർഗ്ഗത്തിൽ ഉൾപ്പെടുന്നതും വളരെ വേഗത്തിൽ വളരുന്നതുമായ ഇലപൊഴിക്കുന്ന ഒരു തണൽ വൃക്ഷമാണ് **ചെരാല**.. ശാഖാ വേരുകളുള്ള ഈ വൃക്ഷം ഇന്ത്യയിലും ശ്രീലങ്കയും ബർമ്മയിലുമാണ് ഏറെയുള്ളത്. കട്ടിയുള്ള പരുക്കൻ ഇലയും ഉരുണ്ട പൂക്കുലയും വെള്ളനിറത്തിലുള്ള ഉരുണ്ട കായും ഇതിന്റെ പ്രത്യേകതകളാണ്. കായിൽ നിറയെ ചുവന്ന കുത്തുകളുണ്ടാവും. ഇലപൊഴിക്കാത്ത ഈ മരത്തിന് കൊടുംതണുപ്പ് യോജിച്ചതല്ല. ഇതിന്റെ ഇല ആനയ്ക്കും കന്നുകാലികൾക്കും പ്രിയപ്പെട്ടതാണ്. മരത്തൊലിക്ക് ഔഷധഗുണമുണ്ട്. പക്ഷികൾ വഴിയാണ് ഇതിന്റെ വിത്തുവിതരണം പ്രധാനമായും നടക്കുന്നത്.

## അവലംബം

## പുറത്തേക്കുള്ള കണ്ണികൾ
* കൂടുതൽ വിവരവും കാണുന്ന ഇടങ്ങളും

വർഗ്ഗം:വൃക്ഷങ്ങൾ
വർഗ്ഗം:ഔഷധസസ്യങ്ങൾ
വർഗ്ഗം:ആലുകൾ
വർഗ്ഗം:അലങ്കാരസസ്യങ്ങൾ
വർഗ്ഗം:ഫൈക്കസ്
വർഗ്ഗം:അധിസസ്യങ്ങൾ
വർഗ്ഗം:കേരളത്തിലെ സസ്യജാലം
കല്ലിത്തി

മരങ്ങളുടെ മുകളിൽ പറ്റിപ്പിടിച്ച് വളർന്നുതുടങ്ങി പിന്നീട് ആ മരത്തിനെത്തന്നെ ഞെരിച്ച ഇല്ലാതെയാക്കുന്ന തരം ആലുകളിൽ ഒന്നാണ് **കല്ലിത്തി**. . ചൂട് കാലാവസ്ഥയുള്ള നാടുകളിൽ അൽങ്കാരവൃക്ഷമായി നട്ടുവളർത്താറുണ്ട്. പഴം ധാരാളം പക്ഷികളെ ആകർഷിക്കാറുള്ളതിനാൽ നഗരങ്ങളിൽ കല്ലിത്തി വളർത്തിവരുന്നു. ധാരാളം ഔഷധഗുണമുള്ള ഈ മരം നല്ലൊരു കാലിത്തീറ്റ കൂടിയാണ്.

## മറ്റു പേരുകൾ
ഇത്തി, ഇത്തിയാൽ, Chinese Banyan, Malayan Banyan, Taiwan Banyan, Indian Laurel, Curtain fig
## ചിത്രശാല

File:Unidentified Ficus in a pot.jpg|കല്ലിത്തി, തൃശ്ശൂരിൽ


## അവലംബം

## പുറത്തേക്കുള്ള കണ്ണികൾ
* കൂടുതൽ വിവരവും കാണുന്ന ഇടങ്ങളും

വർഗ്ഗം:വൃക്ഷങ്ങൾ
വർഗ്ഗം:ഔഷധസസ്യങ്ങൾ
വർഗ്ഗം:ആലുകൾ
വർഗ്ഗം:അലങ്കാരസസ്യങ്ങൾ
വർഗ്ഗം:പുഷ്പിക്കുന്ന സസ്യങ്ങൾ
വർഗ്ഗം:ശലഭപ്പുഴുക്കളുടെ ഭക്ഷണസസ്യങ്ങൾ
വർഗ്ഗം:ഫൈക്കസ്
വർഗ്ഗം:നീലിയാർകോട്ടത്തെ സസ്യജാലം
വർഗ്ഗം:മൊറേസി
വർഗ്ഗം:ഹോർത്തൂസ് മലബാറിക്കൂസിൽ പരാമർശിച്ചിരിക്കുന്ന സസ്യങ്ങൾ
വർഗ്ഗം:കേരളത്തിലെ സസ്യജാലം
സദാശിവൻ (വിവക്ഷകൾ)

സദാശിവൻ എന്ന വാക്കിനാൽ താഴെ പറയുന്ന എന്തിനേയും വിവക്ഷിക്കാം.
* സി.കെ. സദാശിവൻ - ഒൻപതും പന്ത്രണ്ടും കേരളനിയമസഭയിലെ അംഗം
* എസ്.എൻ. സദാശിവൻ - എഴുത്തുകാരൻ
* ടി.എസ്. സദാശിവൻ - ഇന്ത്യൻ ഭൗതിക ശാസ്ത്രജ്ഞൻ
* എം.പി. സദാശിവൻ - എഴുത്തുകാരൻ
* എം. സദാശിവൻ - ഒന്നും മൂന്നും കേരളനിയമ സഭയിലെ അംഗം
* സി.ജി. സദാശിവൻ - ഒന്നാം കേരളനിയമസഭയിലെ അംഗം
* ശിവന്റെ ഒരു പ്രതിഷ്ഠാഭാവം
നർഗെഡിയ മാക്രോകാപ്പ

പുഷ്പിക്കുന്ന സസ്യങ്ങളിലെ റുബിയേസീ കുടുംബത്തിലെ ഒരു ജനുസ്സായ നർഗെഡിയായിലെ ഒരു സ്പീഷിസാണ് ***നർഗെഡിയ മാക്രോകാപ്പ*** - ***Nargedia macrocarpa***. ശ്രീലങ്കയിലാണ് ഇവ സർവ്വസാധാരണമായി കാണപ്പെടുന്നത്. 

## അവലംബം
* World Conservation Monitoring Centre 1998.  ''Nargedia macrocarpa''.   2006 IUCN Red List of Threatened Species.   Downloaded on 22 August 2007.

വർഗ്ഗം:നർഗെഡിയ
ദശവത്സര യുദ്ധം

സ്പെയിനിന്റെ കോളനി ഭരണത്തിൽനിന്ന് സ്വാതന്ത്ര്യം നേടുന്നതിനായി ക്യൂബ നടത്തിയ പത്തുവർഷം നീണ്ടുനിന്ന യുദ്ധമാണ് (1868-78) **ദശവത്സര യുദ്ധം**. ദുർഭരണവും അമിത നികുതികളുമായിരുന്നു കോളനിവാഴ്ചയ്ക്കെതിരെ യുദ്ധം പ്രഖ്യാപിക്കുവാൻ ക്യൂബൻ ജനതയെ പ്രേരിപ്പിച്ചത്.

കിഴക്കൻ ക്യൂബയിലെ തോട്ടം ഉടമയായ കാർലോസ് മാനുവൽ ദ് സെസ്പീദ്സ് ആയിരുന്നു സ്പെയിനിനെതിരെയുള്ള യുദ്ധത്തിന് നേതൃത്വം നൽകിയത്. സ്പെയിനിൽനിന്ന് സ്വാതന്ത്ര്യം പ്രഖ്യാപിച്ച ഇദ്ദേഹം 1868 ഒക്ടോബർ 10-ന് ബയോവ തലസ്ഥാനമായി ഒരു സ്വതന്ത്ര ക്യൂബൻ റിപ്പബ്ലിക്ക് സ്ഥാപിച്ചു. വിമതനീക്കത്തെ അടിച്ചമർത്തുവാൻ പ്രധാനമായും പുറത്തുനിന്നുള്ള സൈന്യത്തെയാണ് സ്പെയിൻ ആശ്രയിച്ചത്. സ്പെയിൻകാരുമായി നേർക്കുനേർ യുദ്ധത്തിനു തുനിയാതെ ഒളിപ്പോരാട്ടം നടത്തിയ ക്യൂബൻ സേനയുടെ പ്രധാന പോരാട്ടവേദി കിഴക്കൻ ക്യൂബയായിരുന്നു. ഇരുവിഭാഗത്തിനും വ്യക്തമായ വിജയം നേടാൻ കഴിയാതിരുന്ന ഈ യുദ്ധത്തിൽ ഏകദേശം രണ്ടുലക്ഷം പേർക്ക് ജീവഹാനി സംഭവിച്ചതായി കണക്കാക്കപ്പെടുന്നു. പത്തുവർഷം നീണ്ടുനിന്ന യുദ്ധത്തിനൊടുവിൽ അർസേനിയോ മാർട്ടിനെക് ദി കംബസ് (Arsenico Martinec de Compas) എന്ന സ്പാനിഷ് ജനറലിന്റെ മധ്യസ്ഥതയിൽ വിപ്ലവകാരികൾ യുദ്ധം അവസാനിപ്പിക്കാൻ തയ്യാറായി. ഇദ്ദേഹം വാഗ്ദാനംചെയ്ത ഭരണപരിഷ്കരണങ്ങൾക്കു പുറമേ യുദ്ധം തുടർന്നുകൊണ്ടുപോകുന്നതിലുള്ള സംഘടനാപരമായ ദൗർബല്യങ്ങളും സാമ്പത്തിക ബുദ്ധിമുട്ടുകളുമായിരുന്നു യുദ്ധവിരാമത്തിന് വിപ്ലവകാരികളെ പ്രേരിപ്പിച്ചത്. 1895-ൽ പൊട്ടിപ്പുറപ്പെട്ട രണ്ടാം ക്യൂബൻ സ്വാതന്ത്ര്യസമരത്തിന്റെ മുന്നോടിയായിരുന്നു ഈ യുദ്ധം.

## പുറംകണ്ണികൾ
*http://www.cubagenweb.org/mil/war-hist.htm 
*http://www.cubahistory.org/es/guerras-de-independencia/guerra-de-los-10-anos-1868-1878.html
*http://www.onwar.com/aced/nation/cat/cuba/ftenyears1868.htm
തുള്ളിനന

ഒരു ചെടിക്കു വേണ്ട വെള്ളത്തിന്റെ അളവ് കൃത്യമായി നിർണ്ണയിച്ച്, അത്രയും വെള്ളം മാത്രം തുള്ളിയായി കൃത്യമായ ഇടവേളകളിൽ ചെടിയുടെ ചുവട്ടിൽ നൽകുന്ന രീതിയാണ് **തുള്ളിനന** (Drip irrigation). 
'കണികാ ജലസേചനം' എന്നും ഇത് അറിയപ്പെടുന്നു.

## ആവശ്യമായ ഉപകരണങ്ങൾ

* പമ്പ് സെറ്റ് 
* ഫിൽട്ടറുകൾ
* പി.വി.സി. മെയിൻ പൈപ്പുകൾ
* പി.വി.സി. സബ് മെയിനുകൾ
* ലാറ്ററലുകൾ
* കണ്ട്രോൾ വാൽവുകൾ
* ഡ്രിപ്പർ അഥവാ എമിറ്ററുകൾ

## പ്രയോജനങ്ങൾ
* 60% മുതൽ 80% വരെ വെള്ളം ലാഭിക്കാം എന്നതാണ് ഇതിന്റെ പ്രധാന സവിശേഷത
* നനയുടെ ക്ഷമത (efficiency) കൂടുതലാണ്.
*
*
*

## അവലംബം

വർഗ്ഗം:ജലസേചനം
തെങ്ങുകയറ്റയന്ത്രം

ചില്ലകളോ ശാഖകളോ ഇല്ലാതെ ഒറ്റത്തടിയായി വളരുന്ന ഒരു വൃക്ഷമാണ് തെങ്ങ്. അതുകൊണ്ട് തന്നെ തെങ്ങുകയറ്റം ദുഷ്കരമായ ഒരു പ്രവർത്തിയാണ്. ഈ ജോലി എളുപ്പമാക്കാകുള്ള യന്ത്രങ്ങളെയാണ് തെങ്ങുകയറ്റയന്ത്രങ്ങളെന്ന് വിളിയ്ക്കുന്നത്. നിന്ന് കയറുന്നതും ഇരുന്നുകയറുന്നതുമായ പല തരത്തിലുള്ള യന്ത്രങ്ങൾ വിപണിയിലുണ്ട്. ലളിതമായ തെങ്ങുകയറ്റയന്ത്രം കണ്ടുപിടിയ്ക്കുന്നതിനായി കേരള സംസ്ഥാന വ്യവസായവകുപ്പ് മത്സരം സംഘടിപ്പിച്ചിരുന്നു

 

കേരള കാർഷിക സർവ്വകലാശാലയുടെ പഠനങ്ങളുടെ ഫലമായി കേരമിത്ര എന്ന പേരിൽ ഒരു തെങ്ങുകയറ്റ സംവിധാനം വികസിപ്പിച്ചെടുത്തിട്ടുണ്ട്. 
## പ്രവർത്തന രീതി

തെങ്ങിന്റെ തടിയിൽ യന്ത്രത്തിന്റെ കേബിൾ ചുറ്റി ഉറപ്പിക്കുകയാണ് ആദ്യഘട്ടം. മുകളിലേയ്ക്കും താഴേക്കും നിരക്കി നീക്കാവുന്ന പെടലുകൾ ഘടിപ്പിച്ച് ഇവ നിർമ്മിച്ചിരിക്കുന്നത് കൊണ്ട് ഉപയോഗിക്കുവാൻ താരതമ്യേന എളുപ്പമാണ്. കയറുന്ന ആളിനെ ഒരു ബെൽറ്റ് കൊണ്ട് ബന്ധിപ്പിക്കാവുന്ന സംവിധാനവും ഉണ്ട്. ഇത് സുരക്ഷ ഉറപ്പുവരുത്തുന്നു. വിപണിയിൽ ഈ യന്ത്രത്തിന് 2000 രൂപയോളമാണ് വില.

## ഇതുകൂടി കാണുക

* തെങ്ങ്
* നാളികേര വികസന ബോർഡ്
* തെങ്ങിന്റെ ചങ്ങാതിക്കൂട്ടം

## അവലംബം


വർഗ്ഗം:തെങ്ങ്
വർഗ്ഗം:കാർഷികോപകരണങ്ങൾ
മുപ്പൊട്ടൻ മഞ്ഞപ്പാപ്പാത്തി

പീറിഡേ കുടുംബത്തിൽ പെട്ട ഒരു പൂമ്പാറ്റയാണ്  **മുപ്പൊട്ടൻ മഞ്ഞപ്പാപ്പാത്തി** (Three-Spot Grass Yellow). ശാസ്തനാമം: *Eurema blanda*.. ഈയൽവാക, കഴഞ്ചി, കുചന്ദനം, നരിവേങ്ങ, കണിക്കൊന്ന, ചേരണി, ഗുൽമൊഹർ എന്നിങ്ങനെ നിരവധി സസ്യങ്ങളിൽ ഈ പൂമ്പാറ്റ മുട്ടയിടാറുണ്ട്. മുട്ടകൾ 30-50 എണ്ണത്തിന്റെ കൂട്ടമായിട്ടാണ് ഇടുക. ശലഭപ്പുഴുവിന് പച്ചനിറമാണ്.
## ചിത്രശാല


File:Three-spot Grass Yellow Eurema blanda amjith.jpg|In  Perumbavoor, Kerala, India.
File:Eurema_blanda_on_flower_by_kadavoor.JPG| മുപ്പൊട്ടൻ മഞ്ഞപ്പാപ്പാത്തി
File:3spot grass yellow.jpg|മുപ്പൊട്ടൻ മഞ്ഞപ്പാപ്പാത്തി
File:Butterflies mudpuddling in Chinnar WLS Kerala (33).jpg|In  Chinnar, Kerala, India.


### ഇതും കൂടി കാണുക
* മഞ്ഞപ്പാപ്പാത്തി
* പൊട്ടില്ലാ മഞ്ഞപ്പാപ്പാത്തി
* ഒറ്റപൊട്ടൻ മഞ്ഞപ്പാപ്പാത്തി
* ചെറുമഞ്ഞപ്പാപ്പാത്തി

## അവലംബം

* Evans, W.H. (1932) The Identification of Indian Butterflies. (2nd Ed), Bombay Natural History Society, Mumbai, India
* Gaonkar, Harish (1996) Butterflies of the Western Ghats, India (including Sri Lanka) - A Biodiversity Assessment of a threatened mountain system. Journal of the Bombay Natural History Society. 
* Gay,Thomas; Kehimkar,Isaac & Punetha,J.C.(1992) Common Butterflies of India. WWF-India and Oxford University Press, Mumbai, India.
* Kunte,Krushnamegh  (2005) Butterflies of Peninsular India. Universities Press.
* Wynter-Blyth, M.A. (1957) Butterflies of the Indian Region, Bombay Natural History Society, Mumbai, India.

## പുറം കണ്ണികൾ

വർഗ്ഗം:പീത-ശ്വേത ചിത്രശലഭങ്ങൾ
വർഗ്ഗം:കേരളത്തിലെ ചിത്രശലഭങ്ങൾ
നൗക്ലിയ

പുഷ്പിക്കുന്ന സസ്യങ്ങളിലെ റുബിയേസീ കുടുംബത്തിലെ ഒരു ജനുസ്സാണ് ***നൗക്ലിയ*** - ***Nauclea***. ഈ കുടുംബത്തിൽ ഉൾപ്പെടുന്ന സസ്യങ്ങൾ നിത്യഹരിതമാണ്. അവ കുറ്റിച്ചെടികളായി കാണപ്പെടുന്നു. പാലിയോട്രോപ്പിക്കൽ പ്രദേശങ്ങളിലാണ് ഇവ സഹജമായി കാണപ്പെടുന്നത്. ഇവയുടെ ഫലങ്ങളിൽ നിന്നും ചെറു ദണ്ഡുകൾ വളർന്ന് കൂർത്ത അഗ്രമായി നിലനിൽക്കുന്നതാണ് ഇവയുടെ പ്രത്യേകത. പുരാതന ഗ്രീക്ക് വാക്കായ *naus* (കപ്പൽ) എന്ന വാക്കിൽ നിന്നും kleio (മൂടുക) എന്ന വാക്കിൽ നിന്നുമാണ് ഈ പേരിന്റെ ഉത്ഭവം. 

ഇതിലെ നൗക്ലിയ ഡൈഡെറൈഷി എന്ന വിഭാഗം പടിഞ്ഞാറൻ ആഫ്രിക്കയിൽ വൻമരങ്ങളായി വളരുന്ന ഇനമാണ്. ഇവ അവിടെ വ്യാപകമായി നട്ടുവളർത്തപ്പെടുന്നു. ജലവുമായി പ്രവർത്തിച്ചാലും ഇവയുടെ തടിക്ക് നാശം സംഭവിക്കാത്തതിനാൽ തുറമുഖങ്ങളിൽ ഉപയോഗിക്കുന്നു. 

## സ്പീഷിസുകൾ

**[[Nauclea diderrichii]]* (De Wild.) Merr.
* *[[Nauclea gageana]]* (King)
**[[Nauclea gilletii]]* (De Wild.) Merr.
**[[Nauclea officinalis]]* (Pierre ex Pit.) Merr. & Chun
**[[Nauclea orientalis]]* (L.) L. - Common names: Kanluang, Bangkal, Leichhardt Tree, Cheesewood, Yellow Cheesewood, Canary Cheesewood
**[[Nauclea parva]]* (Havil.) Merr.
**[[Nauclea robinsonii]]* Merr.
**[[Nauclea subdita]]* (Korth.) Steud. - Common names: Bongkol, Bulubangkal
**[[Nauclea tenuiflora]]* (Havil.) Merr.
**[[Nauclea vanderguchtii]]* (De Wild.) E.M.A.Petit
**[[Nauclea xanthoxylon]]* (A.Chev.) Aubrév.

## അവലംബം

## പുറത്തേക്കുള്ള കണ്ണികൾ
*World Checklist of Rubiaceae

വർഗ്ഗം:നൗക്ലിയ
അർജ്ജുനപ്പത്ത്

മഹാഭാരതത്തിലെ പ്രധാന കഥാപാത്രമായ അർജുനന്റെ പത്തുപേരുകളാണ് **അർജുനപ്പത്ത്** എന്നറിയപ്പെടുന്നത്. പേടി ഇല്ലാതാക്കാൻ അർജുനപ്പത്ത് ജപിക്കുന്നത് ഉപകരിക്കും എന്നാണ് ഹൈന്ദവ വിശ്വാസം.. പഴയകാലത്ത് കേരളത്തിലെ വീടുകളിൽ സന്ധ്യാനാമമായി അർജുനപ്പത്ത് ജപിച്ചിരുന്നു. ഈ ശ്ലോകത്തിന്റെ മൂലരൂപം സംസ്കൃതത്തിലാണ്.

## സംസ്കൃതം
"അർജുനഃ ഫൽഗുനോ ജിഷ്ണുഃ

കിരീടി ശ്വേതവാഹനഃ

ബീഭത്സുർവ്വിജയഃ പാർത്ഥഃ

സവ്യസാചി ധനഞ്ജയഃ

പാർത്ഥസ്യൈതാനി നാമാനി

ത്രസിന്ധ്യം യഃ പഠേന്നരഃ

തസ്യ സർവ്വഭയം നാസ്തി

സർവ്വത്ര വിജയീ ഭവേൽ"

## മലയാളം

"അർജ്ജുനൻ ഫൽഗുനൻ പാർത്ഥൻ വിജയനും

വിശ്രുതമായപേർ പിന്നെ കിരീടിയും

ശ്വേതവാഹനൻ ധനഞ്ജയൻ ജിഷ്ണുവും

ഭീതീഹരം സവ്യസാചി ബീഭത്സുവും

പത്തുനാമങ്ങളും ഭക്ത്യാ  ജപിക്കലോ

നിത്യഭയങ്ങളകന്നുപോം നിശ്ചയം."

## പേരു കിട്ടാനുള്ള കാരണം

## അവലംബം

വർഗ്ഗം:ഹൈന്ദവാചാരങ്ങൾ
ദില്ലൻ തടാകം

കൊളറാഡോയിലെ സമ്മിറ്റ് കൗണ്ടിയിൽ സ്ഥിതി ചെയ്യുന്ന ശുദ്ധജലത്തടാകമാണ് **ദില്ലൻ തടാകം**. ഐ-70 ഹൈവേയ്ക്കു തെക്കു സ്ഥിതി ചെയ്യുന്ന തടാകത്തിന്റെ കരകൾ ഫ്രിസ്കോ, സിൽവർത്തോൺ, ദില്ലൻ എന്നീ പട്ടണങ്ങളാണ്. ഡെൻവർ വാട്ടറിന്റെ നിയന്ത്രണത്തിലുള്ള ഈ തടാകം ഡെൻവർ നഗരത്തിന്റെ ഉടമസ്ഥതയിലുള്ളതാണ്. കോപ്പർ മൗണ്ടൻ, കീസ്റ്റോൺ, ബ്രെക്കൻറിഡ്ജ് എന്നീ പ്രസിദ്ധ സ്കീ ടൗണുകൾ തടാകത്തിനു സമീപത്താണ്.

## അവലംബം

വർഗ്ഗം:ശുദ്ധജലതടാകങ്ങൾ
വർഗ്ഗം:കൊളറാഡോയിലെ തടാകങ്ങൾ
ദശാംശ നാണയം

പത്തും അതിന്റെ ഗുണിതങ്ങളും എന്ന രീതിയിൽ നാണയത്തെ കണക്കാക്കുന്ന സമ്പ്രദായമാണ് **ദശാംശ നാണയ** സമ്പ്രദായം. ഒരു നാണയത്തെ ആദ്യം പത്തു തുല്യഭാഗങ്ങളായി ഭാഗിക്കുന്നു. ഓരോ അംശത്തെയും വീണ്ടും പത്തായി ഭാഗിക്കുകയും ഇപ്രകാരം ഒന്ന്, പത്ത്, നൂറ് എന്നിങ്ങനെ പത്തിന്റെ ഗുണിതങ്ങളായി നാണയങ്ങളെ അളക്കുകയുമാണ് ചെയ്യുന്നത്. ഈ സമ്പ്രദായമനുസരിച്ച് ഒരു ഇന്ത്യൻ രൂപയെ നൂറു പൈസയായി വിഭജിച്ച് ഒരു പൈസ, 10 പൈസ, 20 പൈസ എന്നീ ക്രമത്തിൽ കണക്കുകൂട്ടുന്നു. (മുമ്പ് 1 രൂപ = 16 അണ എന്നും അണയെ ¼ അണ, ½ അണ എന്നും ഒക്കെയായിരുന്നു വിഭജനം.)  1785-ൽ യു.എസ്. ഗവണ്മെന്റാണ് ആദ്യമായി ദശാംശ നാണയ സമ്പ്രദായം നടപ്പിലാക്കിയത്. യൂറോപ്യൻ രാജ്യങ്ങൾ 19-നൂറ്റണ്ടിൽ ഈ സമ്പ്രദായം ആവിഷ്കരിച്ചു. 1957 മുതലാണ് ഇന്ത്യയും പാകിസ്താനും ദശാംശനാണയ സമ്പ്രദായം സ്വീകരിച്ചത്. 1971 മുതൽ ബ്രിട്ടനും ഈ മാതൃക പിന്തുടരുന്നു. ഇപ്പോൾ മിക്ക രാജ്യങ്ങളും അവരുടെ കറൻസിക്ക് ദശാംശ സമ്പ്രദായമാണ് ഉപയോഗിക്കുന്നത്.

## പുറംകണ്ണികൾ
*http://heritagearchives.rbs.com/wiki/Decimalisation
*http://www.royalmint.com/focus/Decimal.aspx 

വർഗ്ഗം:നാണയ സമ്പ്രദായങ്ങൾ
ദശാധ്യായി

ഒരു ജ്യോതിഷ വ്യാഖ്യാനഗ്രന്ഥമാണ് **ദശാധ്യായി**. തലക്കുളത്തു ഗോവിന്ദഭട്ടതിരിയാണ് രചയിതാവ്. വരാഹമിഹിരാചാര്യരുടെ ബൃഹജ്ജാതകം എന്ന ജ്യോതിഷ ഗ്രന്ഥത്തിന്റെ വ്യാഖ്യാനമാണിത്. ജ്യോതിഷത്തിലെ ഫലഭാഗത്തിന് പ്രധാന്യമുള്ള ബൃഹജ്ജാതകത്തിന് ഇരുപത്തിയാറ് അധ്യായങ്ങളുണ്ട്. അതിന്റെ ആദ്യത്തെ പത്ത് അധ്യായങ്ങൾക്കാണ് ഭട്ടതിരി വ്യാഖ്യാനം രചിച്ചത്. അതിനാലാണ് ദശാധ്യായി എന്ന പേര് നൽകിയത്.

വരാഹമിഹിരന്റെ ഹോരാ ശാസ്ത്രത്തിന്റെ പ്രസക്തഭാഗം ശിഷ്യാവബോധാർഥം സംക്ഷേപിച്ചു പറയുന്നു എന്ന് ദശാധ്യായിയുടെ ആമുഖത്തിൽ ഭട്ടതിരി രേഖപ്പെടുത്തിയിട്ടുണ്ട്. പത്ത് അധ്യായങ്ങളുടെ വ്യാഖ്യാനത്തിൽ പിന്നീടുള്ള അധ്യായങ്ങളിലെ പ്രധാന വിഷയങ്ങളെല്ലാംതന്നെ പ്രതിപാദിച്ചുകഴിഞ്ഞതിനാലാണ് ബാക്കി അധ്യായങ്ങൾ വ്യാഖ്യാനിക്കാതിരുന്നത് എന്നു കരുതുന്നു. അത്രത്തോളം സമഗ്രവും വ്യക്തവുമാണ് വ്യാഖ്യാനം. ഗോവിന്ദഭട്ടതിരി മറ്റു ശാസ്ത്രങ്ങളിലും തികഞ്ഞ പണ്ഡിതനായിരുന്നു എന്ന് ഈ വ്യാഖ്യാനം വെളിപ്പെടുത്തുന്നു. മറ്റ് അനേകം ഗ്രന്ഥങ്ങളിൽനിന്ന് സന്ദർഭങ്ങളും പ്രമാണങ്ങളും ഇതിൽ ഉദ്ധൃതമായിട്ടുണ്ട്. പനയ്ക്കാട്ടു നമ്പൂതിരിയുടെ പ്രശ്നമാർഗ്ഗം എന്ന പ്രസിദ്ധ ജ്യോതിഷഗ്രന്ഥത്തിൽ ദശാധ്യായിയുടെ മഹത്ത്വത്തെ പ്രകീർത്തിക്കുന്നു:

 *അദൃഷ്ട്വാ യോ ദശാധ്യായീം<br>ഫലമാദേഷ്ടുമിച്ഛതി<br>സമിച്ഛതി സമുദ്രസ്യ<br>തരണം സ പ്ലവം വിനാ*

(ദശാധ്യായി പഠിക്കാതെ ഫലഭാഗനിർണയത്തിനൊരുങ്ങുന്ന ജ്യോതിഷകാരൻ നൗക കൂടാതെ സമുദ്രം തരണം ചെയ്യാനാഗ്രഹിക്കുന്നതിനു സമാനമാണ്.) മുഹൂർത്തരത്നം തുടങ്ങിയ വേറെയും പ്രധാന ജ്യോതിഷഗ്രന്ഥങ്ങൾ ഭട്ടതിരി രചിച്ചതായി പ്രസ്താവമുണ്ട്. എന്നാൽ, മുഹൂർത്തരത്നത്തിന്റെയും ആര്യഭടീയ വ്യാഖ്യാനത്തിന്റെയും രചയിതാവ് ഗോവിന്ദസ്വാമി എന്നുകൂടി അറിയപ്പെട്ടിരുന്ന മറ്റൊരു ഗോവിന്ദനാണ് എന്നു മതഭേദമുണ്ട്.

വർഗ്ഗം:ജ്യോതിഷ ഗ്രന്ഥങ്ങൾ